text:
Ubutumwa bugenewe umunsi w’urubyiruko gatolika mu Rwanda, 2015
Rubyiruko,
Kuri uyu munsi ngarukamwaka wahariwe urubyiruko mu Rwanda, kuva mu mwaka wa 2006, ubu turawuhimbaza ku ncuro ya cumi. Nimucyo twongere twiyibutse ubutumire Nyirubutungane Papa Fransisko yagejeje ku rubyiruko ku isi yose arutegurira ihuriro mpuzamahanga ry’urubyiruko ku nshuro ya 31 rizabera i CRACOVIE muri Pologne, umujyi Mt Yohani Pawulo wa II avukamo. Adushishikariza kuzirikana ku nyigisho Yezu yatangiye ku musozi, mu ngingo zayo dusanga mu Ivanjiri ya Matayo 5.
Papa yadusabye gukora urugendo rw’imyaka itatu tuzirikana kuri izo nyigisho zikomeye.
Mu mwaka ushize twazirikanye ingingo nterahirwe igira iti “Hahirwa abakene ku mutima kuko ingoma y’ijuru ari iyabo” Mt5,3.
Uyu mwaka tuzazirikana ingingo igira iti “Hahirwa abakeye ku mutima, kuko bazareba Imana”(Mt5,8).
Umwaka utaha ariwo uzaberamo iryo huriro tukazazirikana ingingo nterahirwe igira iti “Hahirwa abagira impuhwe kuko bazazigirirwa” (Mt5, 7).
Rubyiruko rero turarikiwe gufata Bibiliya zacu tugasubira ku isoko , aho tuvoma imbaraga za roho n’iz’umubiri tugakomeza gukura twizihiye Imana.
Iyi myiteguro kandi tuyihuze n’imyanzuro ya sinode y’umuryango twiyibutsa uruhare urubyiruko rufite mu gushyigikira indangagaciro z’umuryango nyarwanda muri rusange, n’uw’abakristu by’umwihariko. Muri izo nyigisho zose biragaragara ko Kiliziya ibakunda kandi ibatezeho byinshi. Ibi bigaragazwa n’umwanya udasimburwa mwahawe mu nama zose za Kiliziya.
- Hahirwa abakeye ku mutima, kuko bazabona Imana.
Rubyiruko , dusoza umwaka ushize twagize amahirwe yo kuzirikana ingingo nterahirwe ya mbere “Hahirwa abakene ku mutima kuko ingoma y’ijuru ari iyabo”. Twibukijwe ko abakene bavugwa aha atari abatindi nyakujya cyangwa se babandi basigaye inyuma mu majyambere. Abakene ku mutima ni abatiyuzuza mu mutima no mu bitekerezo kubera kwikunda, ni abafite umwanya mu mutima , aho bateguriye gutuza Imana n’imigenzo ikomeza ubusabaniramana. Ntagushidikanya rero iyi ngingo twazirikanye umwaka ushize iruzuyanya neza n’iyuyu mwaka .
§1. Abakeye ku mutima.
Mu masomo y’ibinyabuzima mwabwiwe byinshi ku mutima nk’urugingo rukomeye mu mubiri w’umuntu. Iyo ruretse gukora ubuzima bwose buba burangiye. Abahanga muri Bibiliya bavuga ko ijambo Umutima rigaruka inshuro 876 muri Bibiriya. Mu mvugo ya Bibiliya umutima ukaba usobanura izingiro ry’ubusabanira mana n’ishingiro ry’ubuzima bwacu (Imigani : 4, 23). « Mwana wanjye , witondere amagambo yanjye , utege amatwi ibyo nkubwiye . Ntibizakujye kure y’amaso, uzabibike mu mutima wawe , kuko ubizirikanye, bimubera ubugingo kandi bikamukomeza. Cyane cyane uzahore urinze umutima wawe , kuko ariwo ubuzima bushingiyeho. » (Imig 4, 20-24). Ni icumbi ry’umuntu nyirizina, mu bitekerezo, mu bushake no mu mbaraga. By’umwihariko ni aho Imana yinjira ngo ihahurire n’umuntu, igamije kumwereka ikuzo ryayo. Ubwiza bwaho nibwo Imana iha agaciro kurusha uburanga bw’umuntu w’inyuma . Uhoraho abwira Samuel ati: «Ntukangwe n’imisusire ye cyangwa n’igihagararo cye , njye siwe natoye simushaka : kuko uhoraho atareba nk’abantu , bo bareba imisusire , naho Uhoraho akareba umutima.» (1S16, 7). Ni hahandi kandi umuntu ushaka kumenya Imana yinjirira agasabana nayo imbona nkubone.
«Umuntu unkunda azubaha ijambo ryanjye , Data azamukunda , maze tuzaze iwe tubane nawe» (Yh 14, 23).
Rubyiruko rero ngo «Akuzuye umutima gasesekara ku munwa». Ni imvugo ya kinyarwanda ihuye neza n’ibivugwa mu Ivanjiri ya Matayo igaragaza ko umutima w’umuntu ari isoko y’imico imuhuza n’abandi. Uko abana nabo n’uko ababanira bigaragaza icyo ahatse muri we.
Ijambo ry’Imana ridushishikariza kugira Imitima isukuye niba twifuza kubona Imana cyangwa ingabire zayo . « Mwana w’umuntu, abo bantu bahindanyije umutima wabo bayoboka ibigirwamana , mbese rwose ibibatera gucumura nibyo bashyize imbere. Birakwiye se ko bagira icyo bambaza? » (Ezek.14, 3).
Ni ngombwa rero ko dutangira urugendo rwo gusaba Imana ngo idufashe tubone imbaraga zo gusukura Imitima yacu. Dawudi muri zaburi ya 50 atwigisha gusenga dusaba Imana ngo ibidufashemo.
§2. Nibo bazabona Imana.
Umugani w’umubibyi usobanura neza ko imitima isukuye ariyo ituma ijambo ry’Imana muri twe rirumbuka imbuto nyinshi. Amasakaramentu duhabwa ntacyo yatumarira tudafite imitima yigoroye n’Imana. Inyigisho za Kiliziya zaba zamarira iki umuntu wiyemeje gukataza ahunga Imana?
Bavandimwe , Imana yiyeretse abantu, irabibwira, ariko iracyakomeje uwo mugambi kuko ari wo tuzakiriramo. «Koko kukumenya ubwabyo ni ubutungane bwuzuye, kumenya ububasha bwawe bikaba isoko y’ukudapfa» (Ubuhanga 15, 3).
Dufite ubuhamya bufatika bugaragaza ko Imana yigaragariza aha hantu 4 h’ingenzi :
-Ijambo ry’Imana.
Umugani w’umubibyi usobanura neza ko imitima isukuye ariyo ituma ijambo ry’Imana muri twe rirumbuka imbuto nyinshi. Abaryumva bafite ibindi bimirije imbere ntacyo bibamarira. Twitoze kuryumva tugamije kuvomamo ibitunga roho zacu. Bibiliya tuyigire intwaro ikomeye twitwaza igihe cyose.
-Amasakaramentu
Bikomeje kugaragara ko urubyiruko rugenda rwambura agaciro amasakaramentu. Uretse no kuba rutayahabwa neza, ntirunitabira inyigisho zikomeza kubasobanurira neza iby’ingabire Imana iyatangiramo. Ababatijwe bagahabwa ukaristiya , hari abarekera aho ntibumve ko isakaramentu ry’ugukomezwa ari ngombwa. Abahawe amasakaramentu 3 y’ibanze barekera iyo ntibumve ko Penetensiya ari ngombwa kenshi mu buzima. Ni bangahe bakenewe gutabazwa isakaramentu ry’ugusigwa kw’abarwayi ariko batarihabwa . Kwiyambura ishema ry’ubusugi n’ubumanzi biteguriza ugushyingirwa cyangwa ukwiyegurira Imana bikomeje gufata intera ndende mu rubyiruko.
Ni byiza rero rubyiruko ko mwegera inzego zibashinzwe mu maparuwasi n’amasantarari mugashyiraho gahunda yo kwihugura mu nyigisho zerekeranye n’amasakaramentu.
-Inyigisho za Kiliziya.
Muri iki gihe cy’umuvurungano w’iterambere ryihuta, hari byinshi urubyiruko rushishikariye kumenya kandi bya ngombwa kugira ngo rushobore guhangana n’ejo hazaza hatarasobanuka neza. Muri ubwo bumenyi ntihagomba kuburamo ibyo Kiliziya yemera kandi yigisha kuko aribyo biha icyerekezo n’urumuri ibyo bindi byose bisigaye. Inyigisho za Kiliziya nizo zituma tumenya uko twifata muri iyi isi rimwe narimwe itubeshya ko aribwo iterambere ribayeho, cyangwa se ko aribwo ibyiza bigezweho. Ibihe bihora bisimburana iteka, ariko umuntu yubakwa n’ikizere afite mu mana. Inyigisho za Kiliziya rero ni indorerwamo z’icyo cyizere, bityo koko ikaba idashobora kuyoba no kutuyobya.
- Sinode y’umuryango
Mu mpera z’umwaka ushize i Vatikani habereye Inama ya sinode idasanzwe y’Abepiskopi bo ku isi , kugirango basesengure ibibazo byugarije umuryango muri iki gihe. Mu rwego rwo gutanga umusanzu wacu nk’urubyiruko , turasabwa gutega amatwi inyigisho za Kiliziya ku muryango . Turasabwa kandi kongera kwiyibutsa indangagaciro nkirisitu zerekeye umuryango . Nk’urubyiruko twongere tuzirikane ko turi amaboko mahire y’imiryango yacu. Kuyihunga cyangwa kuyitererana ngo ni uko irimo ibibazo by’ubukene, indwara n’ibindi sibyo. Kwicarana n’abo dusangiye umuryango tugafatanya kurebera hamwe umuti w’ibibazo nibwo butwari dukwiye kugaragaza. Turasabwa kandi guharanira kugira imiryango yubaha ubuzima
Abanyantegenke tukabarengera. Umwana ntahutazwe kuva agisamwa kugeza avutse, ndetse n’uwavutse akubahirizwa mu burenganzira bwe.
- Urubyiruko rutumwe by’umwihariko kuri bagenzi babo bishoye mu ngeso mbi z’ubusinzi ubusambanyi, kwiyahuza ibiyobyabwenge, kwicuruza …
- Urubyiruko kandi rutumwe kwita ku basheshe akanguhe cyane cyane abatagira kivurira. Muzabigiraho kwihangana, gutwaza no gucisha make; nabo babigireho kwizera ibyiza biri imbere.
- Umwaka w’abiyeguriye Imana.
Rubyiruko, ni kuri iyi ngingo ngira ngo nsoreze mbibutsa ko Nyirubutungane Papa Fransisko yifuje ko muri Kiliziya ku isi hose twakongera kuzirikana ku KWIYEGURIRA IMANA.
Isomo ryambere ry ‘uyu munsi ryatweretse ukuntu Imana yifashishije Yonasi igahindura abanyaninivi. Mu kwiyegurira Imana dusangira nayo umugambi wo gusanga abavandimwe bacu ntakituziga kugirango tubasangize ku byiza by’impuhwe z’Imana. Isi ikeneye kuzumva no kuzakira. Mu kwiyegurira Imana kandi dutanga ubuhamya bwo kunyurwa n’ukuri kw’Imana itagaragara ariko iriho, kandi tugatanga urugero rwo gusogongera ku munezero uduteganyirijwe mu ijuru.
Rubyiruko rero, uretse no gusabira abihayimana gusa, uyu mwaka tuzabegere mu rwego rwo gushishoza no kugisha inama kubijyanye n’umuhamagaro wacu. Bazatubera abayobozi b’indahemuka ba roho zacu n’ingero nziza mu bwizige n’ukwifata bikwiye umwari n’umusore wizihiye Kristu.
Isomo rya kabiri ryatwibukije ibyo tugomba guha agaciro. Igihe kirageze ngo imitima yacu tuyerekeze ku by’ijuru aho kwibanda gusa ku byiza bihita.
Umukiro twamenye tuwukesha abakurambere bacu, nimucyo natwe tuwusangize bene wacu, maze twese tuzishimire gutaha mu ijuru dukeye.
- Mutagatifu Yohani Pawulo wa II, Umurinzi w’iminsi y’urubyiruko.
Kuva ubwo Papa Fransisko atangarije mu butumwa yageneye urubyiruko umwaka ushije wa 2014 ko Mutagatifu Yohani Pawulo wa II abaye umurinzi w’Iminsi mpuzamahanga y’urubyiruko (Patron des JMJ), urubyiruko rwarabyishimiye cyane, by’umwihariko urubyiruko rw’abanyarwanda bahuriye kuri stade Amahoro tariki ya 8 nzeri 1990 ubu abenshi bakaba bubatse ingo abandi barabaye Abihayimana. Ubu twatangiye Yubile y’Imyaka 25 ishize Papa asuye u Rwanda. Urubyiruko mwese mumwisunge, mumusabe abasabire gutsinda ibishuko bibugarije, abahe ikizere cyo kubaho. Ni umwe mu batagatifu bagaragaye ko bitangiye urubyiruko, musome ubuzima bwe, mubwigishe abana babumenye kandi buri Paruwasi mu rwego rw’urubyiruko izarebe uburyo yahimbaza iyo Yubile y’Imyaka 25 ishize asuye u Rwanda bityo ingabire yadusigiye zisakare hose.
Mugire amahoro y’Imana.
Mutagatifu Yohani Bosco, umurinzi w’urubyiruko adusabire
+Mgr Serviliyani NZAKAMWITA
Umwepiskopi wa Byumba
akaba na Perezida w’Akanama k’Abepiskopi gashinzwe Iyogezabutumwa mu rubyiruko.


c: text/html

text:
Igitabo cy’Ibyakozwe n’Intumwa 15, 22-31
Ubwo byose bamaze kubyumvikanaho, Intumwa n’abakuru b’ikoraniro biyemeza kwitoramo bamwe muri bo, ngo babatume i Antiyokiya kumwe na Pawulo na Barinaba. Nuko hatorwa Yuda witwa Barisaba na Silasi, abantu b’imena mu bavandimwe.Urwo rwandiko babahaye rwagiraga ruti « Twebwe Intumwa, abakuru b’ikoraniro n’abavandimwe, turabaramutsa bavandimwe bacu b’abanyamahanga bari Antiyokiya, muri Siriya no muri Silisiya. Twumvise ko bamwe muri twe bababwiye amagambo yo kubakangaranya no kubakura umutima, kandi tutigeze tubatuma. None twahuje umugambi wo gutoranya abantu ngo tubabatumeho, bazanye na Pawulo na Barinaba, incuti zacu dukunda, kuko bahaze amagara yabo kubera izina ry’Umwami wacu Yezu Kristu. Tubatumyeho rero Yuda na Silasi, kugira ngo na bo ubwabo babasobanurire ibyo tubandikiye.Byanogeye rero Roho Mutagatifu kimwe natwe, kutagira undi mutwaro tubagerekaho utari aya mabwiriza ya ngombwa : mwirinde kurya inyama zatambiwe ibigirwamana, n’amaraso, n’inyama z’inyamaswa zanizwe, mwirinde n’ubukozi bw’ibibi. Nimureka gukora ibyo, muzaba mugenjeje neza. Nimugire amahoro !»
Nuko abari batumwe bamanuka berekeza i Antiyokiya ; bahageze bakoranyiriza hamwe ikoraniro ry’aho, babashyikiriza urwandiko. Ngo bamare kurusoma, abantu bose bashimishwa n’ubwo butumwa bwo kubakomeza.
Zaburi ya 56(57), 8, 9, 10-11,12
R/ Nyagasani, nzagusingiriza mu yindi miryango.
Mana yanjye, umutima wanjye wasubiye mu gitereko !
Umutima wanjye wasubiye mu gitereko,
none reka ndirimbe, ncurange ibyishongoro !
Nti « Kanguka, shema ryanjye,
kanguka nanga y’imirya, nawe cyembe,
maze nkangure umuseke !»
Nyagasani, nzagusingiriza mu yindi miryango,
ngucurangire rwagati mu mahanga ;
kuko ineza yawe ikabakaba ku ijuru,
n’ubudahemuka bwawe bugatumbagira mu bicu.
Mana yanjye, garagaza ububasha bwawe busumbye ijuru,
ikuzo ryawe ritumbagire hejuru y’isi yose !

robotstxt: allowed

filter: keep


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha GUSHAKA ABAGORE BENSHI
par Bangambiki
Kera mu muco nyarwanda byari byemewe gushaka abagore benshi. Umwami ubwe n'abatware bagiraga abagore benshi. Gutunga abagore byari icyubahiro kandi byagwizaga umuryango vuba mu gihe byari bikenewe kuko abana benshi n'imiryango byari ubwishingizi iyo iminsi yabaga mibi. Ariko gushaka abagore benshi ntibyemerwaga n'umuco nyarwanda gusa, ahubwo n'indi mico n'amadini birabishyigikiye twavuga nka Islam, Bibiliya, Mormons n'abandi.
Ariko gutunga abagore benshi ntibyoroshye kandi byagiye bigaragara ko hashobora kuvukamo ibibazo kuko amabanga y'umugabo n'umugore arushaho kubahwa no kugira agaciro iyo akorerwa hagati y'umugore umwe n'umugabo umwe gusa. Ikindi gushakana ni ikibazo cy'Urukundo. Iyo rero utangiye kugabanya urukundo mu bagore no mu bagabo benshi abo ukunda bakeka ko utabakunda urukundo rwuzuye kuko hari abandi uba wabanje kuvuniraho!
Bimwe mu bimenyetso bigaragaza ko gutunga abagore benshi byinjiye cyane mu muco nyarwanda bibonekera mu buvanganzo nyarwanda nk'imigani y'imigenurano n'ibindi. Urugero baravuga ngo "Impfizi ntiyimirwa" cyangwa ngo "umugore umwe ni nka nyoko"
Kimwe mu bigaragaza ko gushaka abagore benshi bidatandukana n'ibibazo n'amatiku uzabisanga mu mvugo n'ibiganiro abantu bajya bagirana.Hari inkuru zivuga ukuntu umugabo ufite abagore benshi agerageza kubeshya abagore be bose abumvisha ko abakunda ku buryo bungana. Ngo iyo umugabo yaguze inyama afata nyirankundwakaza akamuha inyama nyinshi agira ati "nari naguze inyama nke ariko nakoze uko nshoboye ngo nguhe umugabane munini" ubwo agahaguruka no mu rundi rugo ati"nari naguze inyama nke ariko nakoze uko nshoboye ngo nguhe umugabane munini kuko ngukunda." Nk'umuntu byanze bikunze iyo umuntu afite abagore benshi agira abo ukunda cyane n'abo akunda gahoro ibyo rero bigatuma imibanire ye n'abagore ihoramo induru.
Zimwe mu ngaruka mbi zo gushaka abagore benshi ni
-ukutizerwa n'uwo ari we wese muri abo bagore
-abagore babaho bahanganye
-hari igihe bica umugabo
-amahane n'urwango mu bana bakomoka ku bagore batandukanye
INKURU BISA
Inkingi Zo Kubaka Urugo Ruhire I
Inkingi Zo Kubaka Urugo Ruhire II
umuco nyarwanda,umugabo,umugore,amahane,urwango,gushaka abagore benshi


text:
Umunsi wo gushimira, umunsi mukuru wiburengerazuba, ni umunsi mukuru wumwimerere washyizweho nabanyamerika, kandi numunsi mukuru wimiryango yabanyamerika guhurira hamwe.Buri munsi wo gushimira, Amerika irashimishije cyane mugihugu cyose.Imyiyerekano yiyoberanije, ibitaramo, namarushanwa ya siporo abera ahantu hose mumijyi no mumijyi, kandi amashuri n'amaduka nabyo bifite ibiruhuko bikurikije amabwiriza.Abana kandi biganye isura y'Abahinde muri iyo myaka, bambara imyenda idasanzwe, basiga irangi mu maso cyangwa bambara masike yo kuririmba no kuvuza impanda mumuhanda.Kuri uwo munsi kandi hari abantu benshi cyane.Ukurikije umuco, abantu basengera hano gushimira.Ku munsi wo gushimira, buriwese mumuryango uharanira gusubira mumajyaruguru ugana mumajyepfo.Umuryango wose wicaye hamwe, uhekenya indukiya ziryoshye, kandi tuganira kubyashize.Ibi bituma abantu bumva bafite urugwiro bidasanzwe kandi bishyushye.
Kuba umugabo ufite umutima ushimira, gukorana numutima wizerwa, ubwitange no gukunda umurimo nibintu byingenzi byerekana ubudahemuka bwabakozi.Ahumekewe nintego ya kera y "" ubuntu bwamazi atonyanga, mugihe isoko ari igihano ", intego y" umuntu ucukura iriba "ninkuru y" "ipfukama ryintama nigikona kiragaruka", tugomba kumenya uko gushimira.Turashimira uruganda rwaduhaye akazi keza, kubaho no kwigira, kuduha ubuvuzi bwimbitse hamwe nubwishingizi bwubuzima, no kutwubakira urubuga rwo kwerekana agaciro kacu, kugirango dushobore kwitangira akazi kacu. .Muri bo, numvise isohozwa ry'akazi n'ibyishimo by'ubuzima.
Gushimira ni ingeso nziza, ni n'imyifatire y'ubuzima, ni ubwenge bukomeye mubuzima.Gusa n'umutima wo gushimira turashobora kwishima, gukora ubucuruzi nubuzima bwacu neza, no kurushaho kwiyemeza.Imbaraga zikomeje gutera imbere.Iterambere ryikigo nigihe kizaza cyabakozi, kandi abakozi ni ejo hazaza h'uruganda.Mu iterambere rya SHHAG, tugomba gushimira cyane abakiriya nabafatanyabikorwa.Serivise yawe yitonze niyo yadutsindiye ishimwe nicyizere cyabaguzi.Niwowe wakoresheje ubwenge bwubucuruzi kugirango udufashe gukingurira isoko.Gutanga ibicuruzwa nibitekerezo byawe mugihe cyamakuru yisoko, byafashije ibicuruzwa "SHHAG" gutsinda neza isoko murwego rwo kuzamura no kuzamura.Ndabashimira ko mumenye isosiyete yacu, kumenyekanisha ikirango cya "SHHAG", hamwe nubwiza na serivisi byibicuruzwa byacu.Kumenyekana nuko ubudahemuka bwawe, ishyaka hamwe nicyizere kuri "SHHAG" biduha ikizere nubutwari bwo gutera imbere.
Igihe cyo kohereza: Gashyantare-08-2022


text:
Mu butayu akenshi ngo niho abahasengeye basubizwa vuba akaba ariyo mpamvu buri muntu wese usenga aba ashaka kujya mu butayu.
Nyamara nubwo bajyayo, abagabo babo ntago babizera 100% dore ko buri gihe bitwikira igicuku bakajyana n’abandi bagabo bakajya gusenga nkuko tubikesha ikinyamakuru Igihe.
Umwe wahaye ubuhamya ikinyamakuru Igihe ariko akaba atifuje ko amazina ye ajya ahagaragara, yavuze ko baba bahangayikishijwe n’aba bagore bishora mu mashyamba nijoro.
Ati “Tumaranye imyaka 15, yari ataranyita imbwa, yari ataranyita ikigoryi, ariko muri iyi iminsi yanyise imbwa, anyita ikigoryi. Birashoboka ko babasambanyirizayo kuko umuntu ntashobora kukwita imbwa, cyangwa ikigoryi atumvishe uburyo ashobora kugutandukanya n’abandi bagabo.”
Tubibutse ko kujya gusengera mu butayu nubwo bitanga ibisubizo, bishyira mu kaga ubuzima bw’uwagiye kuhasengera.


text:
IMANA IHAMAGARA ABADASHOBOYE IKABASHOBOZA
IGICE CYO GUSOMA: YEREMIYA 1:4-10
4 Nuko ijambo ry'Uwiteka rinzaho riti 5 “Nakumenye ntarakurema mu nda ya nyoko kandi nakwejeje utaravuka, ngushyiriraho kuba umuhanuzi uhanurira amahanga.” 6 Nuko ndavuga nti “Nyamuneka Nyagasani Yehova, dore sinzi kuvuga ndi umwana!” 7 Ariko Uwiteka arambwira ati “Wivuga uti ‘Ndi umwana’, kuko abo nzagutumaho bose uzabasanga kandi icyo nzagutegeka cyose ni cyo uzavuga. 8 Ntukabatinye kuko ndi kumwe nawe kugira ngo nkurokore.” Ni ko Uwiteka avuga. 9 Uwiteka aherako arambura ukuboko kwe ankora ku munwa, maze Uwiteka arambwira ati “Nshyize amagambo yanjye mu kanwa kawe. 10 Dore ngushyiriye hejuru y'amahanga n'ibihugu by'abami, kurandura no gusenya, kurimbura no kūbika, kubaka no gutera imbuto.”
Ndabasuhuje bene Data bakundwa. Ndashima Imana yongeye kunkoresha mu kubagezaho ijambo ryayo. Ubutumwa bw’uyu munsi bufite umutwe ugira uti: “IMANA IHAMAGARA ABADASHOBOYE IKABASHOBOZA”. Imana yabwiye Yeremiya iti: “Nakumenye ntarakurema mu nda ya nyoko kandi nakwejeje utaravuka, ngushyiriraho kuba umuhanuzi uhanurira amahanga.” Imana yabwiye Yeremiya aya magambo kuko yari igiye kumuha ubutumwa bukomeye, kandi izi neza ko rubanda batazabwakira. Muby’ukuri, umuhamagaro wa Yeremiya ntiwari woroshye. Tekereza muri iki gihe uramutse uhawe ubuhanuzi nk’ubwa Yeremiya, bwo gutangariza umuyobozi ukomeye muri Leta cyangwa mu Itorero ryawe, ukaba ugomba kubuvuga ukoresheje amagambo akaze yo kubamagana-Ibyo ni byo Yeremiya yagombaga gukora. Yagombaga guhanura ibyo kugwa kw’inzu ya Dawidi ndetse no gusenyuka k’urusengero rwiza cyane rwubatswe na Salomo. Kandi yagombaga kuvugira ukuri ahirengeye ashize amanga yamagana ibyaha byakorwaga n’abatware na rubanda, cyane cyane ibijyanye no kwimura Imana bakayisimbuza ibigirwamana. Yagombaga “kurandura no gusenya, kurimbura no kūbika, kubaka no gutera imbuto.” (Yer1:9-10)
Kuba umuhanuzi yatinyuka kurandura no gusenya, kurimbura no kūbika ibyo abantu bubatse batagomba kubaka, si inshingano yoroshye. Uzarebe imbaraga Leta yitwaza iyo ijya gusenyera abantu bubatse mu kajagari! Hari igihe no guca akajagari mu itorero bigorana (igihe abagateza bafatwa nk’abakristo bakuru). Si buri mushumba wese utinyuka kubanza kubika ngo abone gutera imbuto-kereka uzi neza uwamuhamagaye. Niba dutera imbuto tutabanje kubika, ntidushobora gutegereza umusaruro. Dukwiye guhagarara mu butware bwa Yesu tukagira ibyo duhindura, tukareka ibya “siniteranya”! Dukwiye guhanura mu bubasha Imana yaduhaye. Imana yabwiye Yeremiya iti “Ntukabatinye kuko ndi kumwe nawe kugira ngo nkurokore.” (Yer 1:8) Martin Luther yaravuze ati “Iyo umuntu umwe ari kumwe n’Imana ugira ngo ni benshi.” Ni ukuri ko iyo duhagaze mu butware bw’Imana tutaba turi twenyine.
Yeremiya yaratinyutse ahanura iby’ibihano byagombaga guhanishwa ubwoko bwe kubwo kutubaha Imana nta bwoba. (Yer1:14,16) Ubutumwa Yeremiya yagejeje ku batambyi na rubanda bwamukuririye kwangwa no kurwanywa n’abantu benshi. Bateye hejuru bamwamagana bagira bati: “Kuki wahanuye mu izina ry’Uwiteka uti ‘Iyi nzu izahinduka nk’i Shilo, n’uyu murwa uzaba umusaka udatuwemo?’” (Yer 26:9) Abatambyi n’abahanuzi babwiye ibikomangoma na rubanda rwose bati “Uyu muntu akwiriye gupfa, kuko yahanuriye uyu murwa ibibi nk’uko mwabyiyumviye n’amatwi yanyu.” (Yer 26:11) Yeremiya yahinduwe urw’amenyo n’abamusuzuguraga kandi bagahindura ubusa ubuhanuzi bwe. Yaravuze ati: “Nahindutse urw’amenyo mu bwoko bwanjye bwose, bangize indirimbo umunsi wose. Ayii Uwiteka, waranshutse nemera gushukwa! Undusha amaboko ni cyo gituma untsinda, mpindutse urw’amenyo umunsi wose, umuntu wese aranseka. (Amag 3:14; Yer 20:7) Iyo wumvise ibyabaye kuri Yeremiya, ntiwatangazwa no kuba yaravuze ati “Havumwe umunsi navutseho. Kuki navuye mu nda ya mama kugira ngo mbone imiruho n’agahinda, hanyuma iminsi yanjye izarangire nkozwe n’isoni” ? ( Yer 20:14-18 )
Ibi byose byabaye kuri Yeremiya, yari yabitekereje mbere maze abwira Imana ati: “Nyamuneka Nyagasani Yehova, dore sinzi kuvuga ndi umwana!” (Yer 1:6) Nk’umusore w’imyaka 20, Yeremiya yumvaga adafite ibyangombwa bikwiye byo guhangana na ruriya rugamba. Nyamara Imana yamubonyemo umuntu w’indahemuka kandi washoboraga guhagararira ukuri ahanganye n’abamurwanya. Nicyo cyatumye Uwiteka abwira Yeremiya ati: “Wivuga uti ‘Ndi umwana’, kuko abo nzagutumaho bose uzabasanga kandi icyo nzagutegeka cyose ni cyo uzavuga. Ntukabatinye kuko ndi kumwe nawe kugira ngo nkurokore. Nuko weho kenyera uhaguruke ubabwire ibyo ngutegeka byose, ntibagukure umutima, kuko uyu munsi nakugize umudugudu w’igihome, n’inkingi y’icyuma n’inkike z’imiringa. Igihugu cyose n’abami b’u Buyuda n’ibikomangoma byaho, n’abatambyi baho n’abaturage baho bazakurwanya, ariko ntibazakubasha kuko ndi kumwe nawe kugira ngo nkurokore.” Ni ko Uwiteka avuga.” (Yer1:7-8; 17-19)
Mwene Data muri Kristo Yesu, mbese ntumaze kubona ko abantu Imana ikoresha ari abitekereza ko badashoboye? Imana ihamagara abadashoboye ikabashoboza! Yahamaye Mose ngo ayobore ubwoko bwayo arayisubiza ati “Mwami, na mbere sindi intyoza mu magambo, n’ubu nubwo uvuganye nanjye umugaragu wawe, kuko ntabasha kuvuga vuba, kandi ururimi rwanjye rugatinda.” (Kuva 4:10) Yahamagaye Yesaya, arayibwira ati “Ni ishyano, ndapfuye we! Kuko ndi umunyaminwa yanduye, kandi ntuye hagati y'ubwoko bufite iminwa yanduye” (Yes 6:5) Nyamara aba bose hamwe n’abandi ntiriwe ndondora, Imana yabashoboje umuhamagaro! Iyo Imana yagutoranyije nta mwana w’umuntu ushobora kukurwanya ngo agutsinde kuko iguha ibyangombwa byose bikenewe kugira ngo usohoze ubutumwa bwayo. Yeremiya yaravuze ati: “Ariko Uwiteka ari kumwe nanjye, ameze nk’intwari iteye ubwoba. Ni cyo gituma abandenganya bazasitara kandi ntibazatsinda, bazamwara cyane kuko batagenje nk’abafite ubwenge, kandi bazakorwa n’isoni zitazibagirana iteka ryose. Nimuririmbire Uwiteka, mumuhimbarize kuko yarokoye ubugingo bw’umwinazi mu maboko y’inkozi z’ibibi.” (Yer 20:11,13)
Niba uri mu mugambi w’Imana humura! Imana izatera impuhwe abatazigira ku bwawe! Umukobwa wa Farawo se yamugiriye impuhwe ayobewe ko ari umwana w’Abaheburayo, ise yari yarashyiriyeho itegeko ryo guhigisha uruhindu ngo bicwe? Iyo umuhanuzi Yemiya aterwa ubwoba n’ibikangisho by’abantu, baba baramucecekesheje, ubuhanuzi bwe bukazima. Nyamara ubutwari bwe bwatumye abantu bamwubaha, kandi butera ibikomangomba byo muri Isirayeli kumugirira impuhwe. Ibikomangoma byaganiriye n’abatambyi n’abahanuzi b’ibinyoma, bibereka uburyo ingamba zikomeye bafashe zo kugirira nabi Yeremiya ari ubupfapfa. Uko ni ko Uwiteka yahagurukije abarengera umugaragu we. (Yer 26:18,19)
Ni ishema kumvira ijwi ry'Imana riguhamagarira kuyikorera! Ijwi wumva mu mutima wawe rigusaba kugira icyo ukora nturyangire. Ushobora kwitwaza intege nke zawe cyangwa izindi mpamvu kugira ngo uhunge gukorera Imana, ariko wibuke ko iguhamagara ifite byose byo kugushoboza umuhamagaro. Icyo Imana ishaka ni uko utera intambwe ya mbere nayo igatera izindi zisigaye. Imana izi intege nke zacu-Turi abanyaminwa yanduye, ariko twacungujwe igitambo cy’inshungu cya Yesu, bityo tukaba dushobora kwemerwa n’Imana (2 Abakor 5:18, 21; 1 Yoh 4:10) Umuhamagaro w’Imana ntugendera ku mibereho mibi cyangwa myiza y’umuntu, cyangwa ku mateka y’ahahise he-iyo Imana iguhamagaye ihindura byose bikaba bishya kandi igashoboza umukozi wayo gusohoza icyo yamuhamagariye. Abo yahamagaye yarabatsindishirije-Hatsindishirizwa uwari utsinzwe! Mwene Data muri Kristo Yesu, ugiriwe ubuntu butangaje bwo kumva iri jambo. Ntubure kwiga ubushake bw’Imana kuri iki cyigisho. Ntukangwe n’imyaka yawe, umuryango ukomokamo; emerera Imana kugukoresha naho ibindi izabyikorera.
Ndangije ngushimira ko wafashe umwanya wo gusoma ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
UMVA UBU BUTUMWA AHA HEPFO
Tariki ya 21/08/2022
Arch. SEHORANA Joseph
C/o EAR/Diocese Shyogwe
E-Mail: joseph@sehorana.com
Last edited: 21/08/2022
Add a comment


text:
Burera: Ubuyobozi bwahagurukiye abanyarugomo biyise Abajangweri
Nyuma y’aho bimaze kugaragara ko hari insoresore zikora urugomo zikanambura abaturage, ziyise Abajangweri; ubuyobozi bw’Akarere ka Burera, buratangaza ko bwatangiye kuzihiga bukware, no kuzifatira ibihano, mu rwego rwo kuburizamo iyo myitwarire, bitarafata indi ntera.
Abatuye mu Mirenge ya Kagogo na Cyanika, ni bo bavuga ko izo nsoresore zigize agatsiko k’abiyita Abajangweri, zabazengereje, aho zibatega, zikambura uwo zihuye na we wese, cyane cyane mu masaha ya nijoro.
Uwitwa Manirafasha Stanislas yagize ati: “Zibyukira mu mihanda cyangwa mu ma centre y’ubucuruzi, zifashe mu mifuka cyangwa zikina urusimbi, bacunganwa n’abavuye ku murimo, bakabakorera urugomo, bakabambura utwabo. Mu masaha y’umugoroba bwo, abaturage tuba dufite ubwoba kuko baba batangiye gutegera abantu mu mayira, uwo bahuye afite telefoni, amafaranga, isakoshi cyangwa ibindi bintu, bakamukubita, bakamugira intere, barangiza bakabimwambura”.
Abajangweri, ngo baba banitwaje ibikoresho bikomeretsa, ku buryo n’iyo hagize uwo basagararira, kumutabara bitorohere abaturage, bitewe no gutinya ko izo nsoresore, zabadukira zikabasagararira, dore ko ziba zananyweye kanyanga n’ibindi biyobyabwenge, ahanini biba byaturutse muri Uganda, cyane ko n’aka gace byegeranye.
Umuyobozi w’Akarere ka Burera Uwanyirigira Marie Chantal, avuga ko bamaze iminsi bafatanya n’inzego zishinzwe umutekano gushakisha izi nsoresore, aho bamaze gutahura batanu muri zo, kandi igikorwa kikaba gikomeje, kugira ngo n’abasigaye bazafatwe.
Yagize ati: “Baba ari urubyiruko rwigize intashoboka, b’urubyiruko bihora no mu biyobyabwenge, ari na byo bibatera iyo myitwarire idahwitse. Icyo twakoze mbere na mbere ni ugushaka amakuru aberekeyeho no kumenya inkomoko ya buri wese. Ubu tumaze gufata abagera kuri batanu, kandi ndatekereza ko ubu bacitse intege. Gushakisha n’abandi bakihishahisha birakomeje kandi twizeye kuzabafata vuba bishoboka kuko ubu nta bwinyagamburiro bagifite”.
Ati: “Ingamba zihari, akaba ari ugufatanya tugakumira ko udutsiko nk’utwo tubaho no kutuburizamo, mu rwego rwo guca ibikorwa by’urugomo no guhohotera abaturage. Twiyemeje ko abakekwaho ibikorwa nk’ibyo n’ababifatirwamo; mbere na mbere ni ukubigisha no kubashishikariza kubireka hakiri kare. Cyane ko twese tuzi ingaruka zibaho iyo urubyiruko, rwishoye mu dutsiko nka turiya, ko bigera ubwo rwishora no mu mitwe ihungabanya umutekano w’abaturage”.
Akomeza asaba urubyiruko, gukura amaboko mu mifuka, rukitabira umurimo ubateza imbere; dore ko hari n’amahirwe menshi arufunguriwe, kugira ngo rubashe kwikura mu bukene, aho kubatwa n’ibiyobyabwenge n’ibindi bikorwa bigayitse.
Ibitekerezo ( 1 )
Mudufashe Rwose mukurikirane aba bantu bavogera umutekano na uburenganzira bwa muntu


text:
Padiri Bernard Muhawenimana yitabye Imana
Padiri Bernard Muhawenimana, Umusaseridoti wa Arkidiyosezi ya Kigali yitabye Imana ku wa Kane tariki 09 Nzeri 2021, azize uburwayi.
Itangazo ryo kubika ryashyizwe ahagaragara na Musenyeri Casimir Uwumukiza, mu izina ry’Umushumba wa Arkidiyosezi ya Kigali Antoine Cardinal Kambanda, riragira riti “Nyiricyubahiro Antoine Cardinal Kambanda, Arikiyepiskopi wa Kigali afatanyije n’Umuryango wa Padiri Bernard Muhawenimana, bababajwe no kumenyesha inshuti n’abavandimwe ko Padiri Bernard Muhawenimana, Umupadiri wa Arkidiyosezi ya Kigali, yitabye Imana kuri uyu wa Kane tariki 09 Nzeri 2021, azize uburwayi.”
Muri iryo tangazo, basoza bavuga ko umunsi wo gusezera no gushyingura nyakwigendera uzamenyeshwa hanyuma.
Mu minsi itageze muri 40, Kiliziya Gatolika mu Rwanda ibuze Abaseseridoti bane, bitabye Imana, barimo Padiri Mukuru wa Paruwasi Gatolika ya Cyahinda, Buhanga Jean Claude, witabye Imana azize impanuka y’ikamyo yamugwiriye ku itariki ya 5 Kanama 2021.
Padiri François d’Assise Hategekimana wakoreraga ubutumwa muri Diyosezi Gatolika ya Cyangugu, na we yitaba Imana tariki 17 Kanama 2021 azize uburwayi, na Padiri Justin Kayitana wa Diyosezi ya Kibungo akaba aherutse kwitaba Imana tariki ya 01 Nzeri 2021, azize urupfu rutunguranye.
Padiri Bernard Muhawenimana yakoreraga ubutumwa bwa Kiliziya muri Paruwasi Gatolika ya Nyamata.
Ibitekerezo ( 1 )
Ngo "Mu minsi itageze muri 40, Kiliziya Gatolika mu Rwanda ibuze Abaseseridoti bane, bitabye Imana".Ese koko bitabye Imana?Ni Imana yabahamagaye?Kuba dufite roho idapfa,byahimbwe n’umugereki witwaga Socrates.Nta hantu na hamwe bible ivuga ko iyo dupfuye tuba twitabye Imana.Ahubwo ivuga ko abantu bapfa barumviraga Imana izabazura ku munsi wa nyuma.


text:
Mu busanzwe, umuntu ukoresha cyangwa wanyoye ibiyobyabwenge bishobora kwangiza ubwonko bwe, bigahindura imitekererezeye, bigatuma atabaho mu buzima busanzwe bw'umuntu utaranywa ibiyobyabwenge. Abakoresha ibiyobyabwenge baragirwa inama yo kugana ikigo cya Isange Rehabitation Centre giherereye mu karere ka Huye, gishinzwe kuvura no gusubiza mu buzima busanzwe ababaswe n'ibiyobyabwenge.
Umuyobozi mu kigo cy'Igihugu cy'ubuzima-RBC, Ndacyayisenga Dinamond ushinzwe kurwanya ikoreshwa ry'ibiyobyabwenge, mu kiganiro yagiranye n'abanyamakuru, yasobanuye ko kwishora mu biyobyabwenge, byangiza ubuzima bw'umuntu ubikoresha. Avuga ko umubare munini w'ababikoresha usanga ari abakiri bato. Aboneraho gusaba ko uwagana iki kigo cya Isange Rehabilitation Centre yavurwa, agakira ndetse agusubira mu buzima busanzwe. Avuga kandi ko iki kigo kivura n'abakoresha Mituweli nka bumwe mu buryo bwa korohereza umuturage kwivuza.
Yagize ati' Turakangurira abantu bakoresha ibiyobyabwenge ko bakwihutira kwivuza hakiri kare kuko dufite uburyo bwinshi bwiza bw'ubuvuzi bwashyizweho na Leta, bwegereye abaturage. Turahamagarira umuryango kwita kubakiri bato kuko ntabwo ari ikintu cyo kwishimira kubona umwana muto ashobora kwiyahura, ukabona atakaza ubuzima. Hakenewe ubufatanye kugira ngo ikoreshwa ry'ibiyobyabwenge rihagarare'.
Akomeza ati' Uwakoresheje ibiyobyabwenge, ashobora kuvurwa agakira agasubira mu buzima bwiza, akongera agatanga umusaruro mwiza, akongera akaba umunyarwanda nkuko abandi bameze. Ubuvuzi ntabwo buhenze kuko serivise zibanze umuntu ugana iki kigo yivuza akoresheje ubwisungane mu kwivuza- Mituweli. Umwihariko uza kuri serivise zihariye nk'amacumbi ariko nabyo birimo kuganirwaho n'inzego'.
Uwimana Beatha, umubyeyi w'abana babiri utuye mu karere ka Nyanza, ni umwe mubavuwe na Huye Isange Rehabitation Centre. Yari yarabaswe n'ibiyobyabwenge. Aganira n'itangazamakuru, yavuze ko yari yarabaswe n'inzoga ntagaciro yahabwaga muri sosiyete, ariko kuri ubu nyuma yo kuvurwa agakira agasubira mu buzima busanzwe, arishimira ko yagaruriwe icyizere ndetse n'ubuzima bwagarutse nyuma yo kuvurwa.
Yagize ati' Mbere nari meze nabi cyane. Nari umuntu w'umusinzi wabaswe n'inzoga. Naheraga mugitondo nywa inzoga nkageza nimugoroba. Nageze muri iki kigo I Huye muri Isange Rehabitation Center mfite ibiro 35, ariko bamaze kumvura byariyongereye mfite 50. Nagezemo baramfasha banyitaho, baranyegera baranganiriza, baramvura igihe kigeze biba ngombwa ko ntaha, nsubira mu buzima busanzwe ngaruka mu kigo gufasha abantu bafite ikibazo cy'ihungabana'.
Umuyobozi wa Huye Isange Rehabitation, Rwagatare Patrick asaba imiryango kudaha akato abahuye no kubatwa n'ibiyobyabwenge, ahubwo bakabajyana mu bigo by'ubuvuzi bw'ubuzima bakitabwaho bagakira.
Yagize ati' Icyo umuntu ugannye iki kigo akorerwa, ni ukumusuzuma byimbitse kugirango turebe igihe yatangiriye gufata ibiyobyabwenge, kimwe cyangwa byinshi, tukamenya ubwoko bw'ibyo yanyoye, tukamenya ikimubangamiye n'uko yifuza kubisohokamo. Ikindi gikomeye mu gukurikirana ababinyoye dukorana n'imiryango yabo byahafi tukayigisha uko yamufata, tukanayisobanurira uko bimeze ubundi umurwayi akitabwaho'.
Imibare y'ikigo cy'igihugu cy'ubuzima-RBC, mu bushakashatsi bakoze mu 2018, igaragaza ko abanyarwanda 5 bagana serivisi y'ubuvuzi bafite ibibazo byo mu mutwe haba harimo n'ababaswe n'ibiyobyabwenge. Ikigo Huye Isange Rehabitation Centre, kimaze gutanga ubuvuzi ku babaswe n'ibiyobyabwenge basaga 4,000. Muri abo, barimo abakoresheje; Urumogi, Inzoga, n'ibindi bo mu Rwanda ndetse n'abo mu bindi bihugu byo muri Afurika.
Isabella Iradukunda Elisabeth
Source : https://www.intyoza.com/abakoresha-ibiyobyabwenge-baragirwa-inama-yo-kugana-ivuriro-ribavura-bagasubira-mu-buzima/


text:
Uyu mwana udasanzwe ukomoka mu gihugu cy’u Bushinwa akora ibidasanzwe ku mwaka ye 7 gusa.Ubusanzwe abana bangana bapima ibiro 25 mu gihe we apima ibiro 50 byose.
Uwo mwana atuye mu gace kitwa Chuzhou mu ntara ya Anhui mu gihugu cy’u Bushinwa. Guterura ibintu biremereye cyane ugereranyije n’imyaka ye, bimaze kumugira icyamamare ku isi kuko amaze kugaragara no kwandikwa mu bitangazamakuru byinshi kubera imbaraga ze zidasanzwe.
Uwo mwana ngo iyo ari gukina n’abandi bana bo mu kigero cye ngo aba abategeka muri byose kuko aba yigaragaza nk’umunyembaraga kandi ukomeye kurusha abandi bana bagenzi be.
Yang Jinlong yatangiye kugaragaza impano ye yo kugira imbaraga nyinshi akiri n’uruhinja kuko amaze amezi icyenda gusa avutse, yashoboraga guterura igiti gipima ibiro bitanu.
Se w’uwo mwana avuga ko na we atungurwa cyane n’ibikorwa umwana we akora, ariko ngo agakeka ko imbaraga ze azivana mu kurya cyane kuko arya amasahani atatu y’umuceri wenyine buri gihe uko ariye.Bivugwa ko uyu mwana ashobora gukurura imodoka ipima amatoni wenyine.


text:
Perezida Paul Kagame avuga ko ingamba zo gukurikirana abanyereza umutungo ugenewe ibikorwa by’iterambere ry’abaturage bagiye gukurikiranwa kandi bakabiryozwa kuko bitakorwaga bihagijwe.
Ibi abivugiye mu Nteko Ishingamategeko kuri uyu wa Gatatu tariki 19 Nzeri 2018 ubwo yari amaze kwakira indahiro z’abadepite 80 batangiranye na manda ya 4 y’umutwe w’Abadepite.
Perezida Paul Kagame yatangiye abasaba kuzarushaho kwegera abaturage, agize ati "Uko mwageze ku baturage mubashakaho amajwi mube ariko muzakomeza kubageraho mubafasha gukemura ibibazo bafite tugomba kubakemurira".
Akomeza agira ati "Ndashaka ko mwongera umurengo wo gukurikirana abashinzwe ibikorwa byo guteza imbere abanyarwanda kugirango turebe ko bikorwa neza, hanyuma abatabikora na bo bakabibazwa. Ndasaba iyi nteko rero ko turushaho gufashanya, ko turushaho gukurikirana ibyo byose. Byakorwaga ariko icyo navugira aha ni uko bidahagije, kandi muri ibyo bidahagije hari ibyo dufitiye ubushobozi bwo kuba byarakozwe ariko bikaburira hagati aho".
Yijeje kandi ko ubwe azabikurikirana akareba niba ibyo abayobozi basabwa babyuzuza, bityo ibyo kujyana ibikorwa mu baturage ababishinzwe bakabigira ibyabo kugiti cyabo bigakurikiranwa kurushaho.
Agize ati "Ibyo ndabivuga mfite imbere yanjye urutonde rw’ibintu byinshi biba bifitiwe ubushobozi bwanatanzwe ariko ibikorwa bikorerwa abaturage ntibikorwe uko bikwiye. Umugenzuzi mukuru w’imari ya Leta musa n’aho mwatesheje umutwe cyangwa mwarondogoje aza hano akabereka imibare y’ibyatakajwe n’ababitakaje ariko bigashirira aho!"
Yizeza ko bizajya bikurikirwa, ugize ibyo abura akabibazwa kandi ko kuvuga ko atabizi bidahagije, ati "Mu myumvire yanjye hari n’uburyo bwo kubishakisha n’ubwo waba utahazi, tuzashakisha ibyo utunze ari ibyo washyize mu mazina yawe n’ay’abandi tubigarure, ariko kandi ntibirangirire aho, nawe tuzagira aho tukubika".
Muri Gashyantare 2017, Umushinjacyaha Mukuru wa Repubulika, Mutangana, yavuze ko mu myaka itatu [2013-2014, 2014-2015, 2015-2016], ubushinjacyaha bwakiriye amadosiye 827 yo kurigisa imari ya leta, 527 yo kurigisa amafaranga y’amakoperative, 138 yo kurigisa amafaranga y’amabanki n’amadosiye 128 yo gutanga nabi amasoko ya leta binyuranyije n’amategeko.
Perezida Kagame kandi yanavuze ko yizeye ko inteko Inshingamategeko igiye kugira imikorere mishya kuko n’abadepite bayirimo abenshi ari bashya ndetse harimo n’amashyaka mashya yiyongereyemo.
Abadepite barahiye bitezweho impinduka mu mikorere y’Inteko ishingamategeko y’u Rwanda


text:
Bakundwa, ubwo nagiraga umwete wo kubandikira iby’agakiza dusangiye niyumvisemo ko mpaswe no kubahugura,kugira ngo mushishikarire kurwanira ibyo kwizera abera bahawe rimwe,bakazageza iteka ryose. Yuda 1:3, 3
Abantu benshi mu batuye isi tujya twibaza ngo ese agakiza duhora tuvuga kazanwe na nde?
Agakiza kazanywe na kristo, kandi ni nawe soko y’agakiza ni yo mpamvu umwizeye wese akamwemera aba yinjiye mu gakiza akaba muri ubwo buzima. Ibi byahereye muri Egiputa ubwo Imana yakuraga ubwoko bwayo mu buretwa, hanyuma ubwo bari bageze ku nyanja babona ingabo za Farawo zibagose hanyuma babaza Mose bati “Ese muri Egiputa nta mva zabagayo kugira ngo utume Farawo atumarira aha mu butayu”? (Mose14 :13).
abantu bari mu gakiza bamurikiwe n’umucyo w’Imana, ariko abari muri Egiputa bari mu mwijima. Agakiza ntabwo ari ibintu umuntu yiyumvamo, cyangwa ngo buri wese avuge ko akijijwe ngo yahawe agakiza ahubwo agakiza ni impano y’ Imana umuntu ahabwa ikamuhesha kwakira ubugingo buhoraho, wakwibaza uti “umuntu ufite agakiza gaturuka ku Mana aba ameze gute?
Ese umuntu wakiriye agakiza aba mu buzima bumeze gute?
ubwo twakiriye agakiza twahinduriwe kuba umunyu w’isi ibi bivuze iki? iyo umuntu yakiriye agakiza yera imbuto zigumaho mbese abaho mu buzima butunganye yubaha Imana haba ahagaragarira amaso ndetse n’ahatagaragara iyo wakiriye agakiza uba ubaye icyaremwe gishya muri Kristo yesu , uwakiriye agakiza aryohera abo babana, abo bigana n’abo baririmba kuko abafite imyitwarire itandukanye n’iy’abandi, ese koko turagafite? Ese koko ni agakiza twahawe n’Imana cyangwa twaraseseye twiyita abakijijwe?
Ese ibyo tuvuga turirimba, tubwira abandi twebwe twarabyubahirije? Ese wowe utarakira agakiza iyo nkuru yaba yakugezeho? Ngwino nawe uhabwe agakiza, nawe waba waragiraga abandi inama ese haracyaza abakugisha inama? Ni wowe wo gusubiza ibi bibazo ukurikije uko wibona hamwe n’ibyo ukora.
Twisuzume turebe niba tukiri umunyu cyangwa twarakayutse, iyo umunyu umaze gukayuka bawujugunya hanze maze ugakandagirwa, niba hari abantu utari ukiryoheye dusenge dusabe Imana yongere itwuzuze uburyohe, umuntu ashobora kuva muri egiputa ariko egiputa ntive muri we, twagaragaza ko twavuye mu byaha ariko ibyaha bitaravuye muri twe, icyiza ni uko twahamagara Imana kugira ngo itugaruremo izindi mbaraga zo kunesha umubi, turusheho kuyegera nayo izatwegera kuko ni Imana yita kuri twe.
Umwigisha:Ev Daniel SINIGENGA
Source: cepurhuye.org
[email protected]


text:
Gukoresha ‘robot’ byongera umusaruro kandi bikoroshya akazi
Minisiteri y’Ikoranabuhanga na Inovasiyo iremeza ko gukoresha imashini-muntu zizwi nka ‘robots’, byongera imitangire ya serivisi ndetse n’umusaruro.
Ibi ni ibyatangajwe n’ishami ryo muri Minisiteri y’Ikoranabuhanga rishinzwe ihangwa ry’udushya.
Ibi kandi bitangajwe mu gihe hari abana b’abanyeshuri biga mu mwaka wa gatatu w’amashuri yisumbuye muri G.S APACOPE bakoze robot yitwa Simoni ivuga indimi enye kandi ishobora kuyobora inama ikananasubiza buri kibazo cyose ibajijwe.
Umukozi muri Ministeri y’Ikoranabuhanga, ishami rishinzwe guhanga udushya Victor Muvunyi avuga ko gukoresha robots byongera umusaruro kandi bikoroshya akazi.
Yagize ati “Niba nk’inama yayoborwaga n’umuntu umwe wenda utavuga indimi zihagije, robot ishobora gukoresha indimi zose, bigatuma akazi karushaho kunoga no koroha, bigatuma n’umuntu akora ibindi byagura ubwenge bwe.”
Yakomeje avuga ko abashinzwe ikoranabuhanga mu nshingano bashishikariza abakiri bato kwitabira ikoranabuhanga rishya (emerging technology).
Yagize ati “Imikoranire myiza hagati y’inzego zaba iza Leta, abikorera ndetse n’imiryango itegamiye kuri Leta ni byo bizatuma ikoranabuhanga ryubahirizwa rigateza imbere urubyiruko n’igihugu muri rusange.”
Urubyiruko kandi rushishikarizwa kwitabira amasomo ya siyansi kuko ari rwo Rwanda rw’ejo nk’uko yakomeje abisobanura anamara impungenge abakeka ko robots zazatuma bahinduka abashomeri.
Yagize ati “Dushishikariza abakiri bato kuko ari byo bizatuma bahanga udushya, kuko ubwenge bwabo buba bukibasha kuvumbura. Ikindi ni uko ubukungu bw’u Rwanda mu minsi iri imbere buzaba bushingiye ku yindi mirimo y’ubwenge itari ubuhinzi gusa n’ubworozi ari byo bizatanga n’akazi.”
Imashini-muntu zitangira, zaje zigamije gushimisha abantu aho bamwe mu bahanga babayeho barimo Leonardo Da Vinci na Al Jazari bakoze robot ya mbere yafashaga abayobozi n’abami bakomeye kwidagadura.
Naho mu kinyejana cya 20 ibi byaje guhinduka aho ikoranabuhanga rishya ryatumye robots zikora nk’abantu zirushaho koroshya akazi.
Hagati aho ariko ikigo mpuzamahanga cyita ku bukungu cya McKinsey, muri raporo giheruka gushyira ahagaragara kivuga ko abagera hafi kuri miliyoni 800 bashobora kubura akazi ku isi kubera robots.


text:
Umusore wo mu Karere ka Adansi South yiyahuye nyuma yo gutakaza amafaranga menshi ku mukobwa bakundanaga, nyina akanga ko bashakana.
Nk’uko byemejwe n’umushoferi utwara imbangukiragutabara
mu bitaro biri muri aka gace, ngo uyu musore yasanzwe amanitse mu mugozi iruhande rwe hari urwandiko yasize yanditse avuga ko azize kuba yarakunze
umukobwa nyuma umubyeyi ubyara uwo mukobwa akanga ko amushaka, ndetse akamumurinda
cyane nk’uko Kessben TV ibivuga.
Ubukwe cyangwa kwifuza kubana n’umuntu ni ibintu
bikomeye cyane, gusa biba ikibazo iyo bigeze aho umuntu runaka afata umwanzuro
wo kwiyambura ubuzima nk’uko byakozwe n’uyu musore utavuzwe amazina. Mu buzima
umuntu ashobora guhura n’ibihombo byinshi gusa biratangaza cyane ndetse bikanatera agahinda, kumva ko umuntu
ashobora kwitwara ubuzima hejuru y’igihombo yagize.
Bamwe bagaragaje ko bababaye cyane ndetse
batengushywe n’umusore wiyambuye ubuzima, kubera umukobwa akunda. Umukobwa
wamenye iby’iyi nkuru yagize ati
“Ese uyu niwe mukobwa wenyine wari ku isi? Ese ibyo
yari bukorerwe byose byari butume yiyahura? Kwiyahura nayo ni amahitamo ariko
ni amahitamo mabi cyane”. Undi yagize ati “Ubuzima ni ikintu gikomeye cyane,
ahari abantu benshi baramucira urubanza ariko burya kwiyahura birenze ubwenge
bwa muntu, birababaje kuba yiyambuye ubuzima”.
Ahari nawe wakwibaza niba uyu musore yaragombaga
gufata umwanzuro nk’uyu cyangwa niba yaragombaga gutegereza. Muri iyi nkuru ye ntabwo higeze hagaragazwa impamvu uwagombaga kuzamubera nyirabukwe atamushimiye
umukobwa we, kugeza ubwo umusore ahisemo kwiyahura.


text:
IGICE CYA 21
Impamvu tutagomba kwirata
WABA uzi icyo kwirata bisobanura?— Dore urugero rubigaragaza. Waba warigeze gukora ikintu utazi gukora neza, urugero nko gutera umupira cyangwa kugenda ku igare? Mbese, hari umuntu waba yaragusetse, akakubwira ati “yemwe, nta byawe, wowe ndakurusha pe!”?— Uwo muntu yarirataga.
Wumva umeze ute iyo bagenzi bawe bakwiraseho? Mbese, byaba bigushimisha?— None se, utekereza ko abandi bo bumva bameze bate iyo ubiraseho?— None se, kubwira mugenzi wawe uti “wowe ndakurusha” byaba ari byiza?— Mbese, Yehova yaba akunda abantu birata?—
Umwigisha Ukomeye yari azi abantu batekerezaga ko bari beza kuruta abandi. Bajyaga birata ku bandi kandi bakabasuzugura. Umunsi umwe rero, Yesu yaciye umugani ugaragaza ko kwirata ari bibi. Reka natwe tuwumve.
Uwo mugani uvuga iby’Umufarisayo n’umukoresha w’ikoro. Abafarisayo bari abantu bigishaga amategeko y’idini, kandi akenshi bigiraga nk’aho ari abakiranutsi, cyangwa se abera kurusha abandi. Umufarisayo Yesu yavuze mu mugani we, yari yagiye gusengera mu rusengero rw’Imana i Yerusalemu.
Yesu yavuze ko hari n’umukoresha w’ikoro wagiye gusenga mu rusengero. Abantu benshi bangaga abakoresha b’ikoro. Bumvaga ko abakoresha b’ikoro bageragezaga kubariganya babaca imisoro y’ikirenga. Kandi koko abenshi mu bakoresha b’ikoro ntibari inyangamugayo.
Bageze mu rusengero, wa Mufarisayo yatangiye gusenga Imana ati ‘Mana, ndagushimira ko jye ntari umunyabyaha nk’abandi bantu. Sinibacyangwa ngo nkore ibindi bintu bibi. Simeze nk’uriya mukoresha w’ikoro. Ndi umuntu mwiza pe. Niyiriza ubusa iminsi ibiri mu cyumweru kugira ngo mbone igihe kirekire cyo kugutekerezaho. Kandi njyana mu rusengero kimwe cya cumi cy’ibintu byose nunguka.’ Nawe urabona rwose ko uwo Mufarisayo yatekerezaga ko yari umuntu mwiza kuruta abandi bose, si byo se?— Kandi ibyo yabibwiye n’Imana.
Ariko umukoresha w’ikoro we si uko yari ameze. Mu gihe yasengaga, yatinye no kubura amaso ngo arebe hejuru. Yakomeje guhagarara inyuma yubitse umutwe. Uwo mukoresha w’ikoro yari ababajwe cyane n’ibyaha bye, ku buryo yikubitaga ku gituza kubera agahinda kenshi yari afite. Ntiyigeze agerageza kubwira Imana ko ari umuntu mwiza. Ahubwo, yasenze agira ati “Mana, mbabarira kuko ndi umunyabyaha.”
Muri aba bagabo bombi, utekereza ko ari nde washimishije Imana? Mbese, ni Umufarisayo, we watekerezaga ko ari umuntu mwiza cyane? Cyangwa ahubwo ni umukoresha w’ikoro, we wumvise ababajwe n’ibyaha bye?—
Yesu yavuze ko umukoresha w’ikoro ari we washimishije Imana. Kubera iki? Yesu yabisobanuye agira ati ‘umuntu wishyira hejuru y’abandi azacishwa bugufi. Naho uwicisha bugufi azahabwa icyubahiro.’—Luka 18:9-14.
Ni irihe somo Yesu yashakaga kwigisha mu mugani we?— Yashakaga kutwigisha ko atari byiza gutekereza ko turi beza kuruta abandi.Dushobora kuba tutavuga ko turi beza kuruta abandi, ariko ibyo dukora bikagaragaza ko ari ko dutekereza. Mbese, ibintu nk’ibyo bijya bikubaho?— Reka turebe ibyabaye ku ntumwa Petero.
Igihe Yesu yabwiraga intumwa ze ko zose zari kumutererana igihe bari kuba bamufashe, Petero we yariyemeye, ati ‘n’iyo abandi bose bagutererana, jye sinzigera na rimwe ngutererana’! Ariko Petero yaribeshyaga. Yariyemeraga cyane bikabije. Yaje kugera aho na we aramutererana. Icyakora, nyuma y’aho yaje kugaruka nk’uko tuzabibona mu Gice cya 30 cy’iki gitabo.—Matayo 26:31-33.
Reka dufate urugero rwo muri iki gihe. Mu ishuri, hari igihe mwarimu ashobora kubabaza ibibazo wowe n’undi munyeshuri mwigana. Wakwifata ute uhise ubona igisubizo nyacyo mu gihe mugenzi wawe yaba atinze kukibona? Birumvikana ko wakumva wishimye uramutse uzi igisubizo nyacyo. Ariko se, byaba ari byiza kwigereranya na wa mugenzi wawe watinze kubona igisubizo?— Mbese, byaba ari byiza uramutse ugerageje kwibonekeza mu bandi, usuzuguza uwo mugenzi wawe?
Ibyo ni byo wa Mufarisayo yakoze. Yirase avuga ko ari mwiza kuruta wa mukoresha w’ikoro. Ariko Umwigisha Ukomeye yavuze ko uwo Mufarisayo yibeshyaga. Ni iby’ukuri ko hari umuntu uba uzi gukora ikintu neza kurusha abandi. Ariko ibyo ntibiba bigaragaza ko mu by’ukuri ari mwiza kubaruta.
None se, niba koko hari ikintu tuzi abandi batazi, iyo yaba ari impamvu yo kwirata?— Ngaho bitekerezeho nawe. Mbese, ni twe twaremye ubwonko bwacu?— Oya rwose. Imana ni yo yahaye buri muntu wese ubwonko. Kandi ibyinshi mu bintu tuzi, twabyigishijwe n’abandi. Dushobora kuba twaragiye tubisoma mu bitabo, cyangwa tukaba twarabibwiwe n’undi muntu. Kandi se, n’iyo twaba twabyitekerereje, twaba twabifashijwemo n’iki?— Ni byo rwose, twaba twabifashijwemo n’ubwonko Imana yaduhaye.
Niba mugenzi wawe yakoze uko ashoboye, ikintu cyiza ushoboragukora ni ukumubwira amagambo amutera inkunga. Mubwire ko wishimiye ibyo yakoze. Ndetse ushobora no kumufasha kubikora neza kurushaho. Ibyo se si byo nawe uba wifuza ko bagenzi bawe bagukorera?—
Hari abantu baba bafite imbaraga nyinshi kurusha abandi. Byagenda bite se niba urusha imbaraga mushiki wawe, murumuna wawe cyangwa musaza wawe? Mbese, iyo yaba ari impamvu yo kwirata?— Oya rwose. Ibiryo turya ni byo bituma tugira imbaraga. Kandi Imana ni yo iduha izuba n’imvura n’ibindi bintu byose bya ngombwa kugira ngo ibihingwa bikure, si byo se?— Ku bw’ibyo rero, Imana ni yo tugomba gushimira niba dufite imbaraga.—Ibyakozwe 14:16, 17.
Nta muntu n’umwe muri twe wishimira kumva umuntu wirata, si byo se?— Reka tujye tuzirikana amagambo ya Yesu agira ati ‘icyo ushaka ko abandi bagukorera, nawe ba ari cyo ubakorera.’ Nitubigenza dutyo, ntituzigera tuba nka wa Mufarisayo w’umwirasi twumvise mu mugani w’Umwigisha Ukomeye.—Luka 6:31.
Hari umuntu wigeze guhamagara Mariko 10:18). Nubwo Umwigisha Ukomeye yari atunganye, nta bwo yirataga. Ahubwo icyubahiro cyose yagihaga Se, ari we Yehova.Yesu, avuga ko ari mwiza. Mbese, Umwigisha Ukomeye yaba yaravuze ati ‘yego rwose, ndi mwiza’?— Oya, si uko yavuze. Ahubwo yaravuze ati ‘nta mwiza ubaho, keretse umwe: ari we Imana’ (
Ariko se, hari uwo dushobora kurata?— Yee, arahari rwose. Dushobora kurata Umuremyi wacu, ari we Yehova Imana. Iyo twitegereje akazuba keza ka kiberinka cyangwa ikindi kintu gitangaje cyaremwe, dushobora kubwira uwo turi kumwe tuti ‘Imana yacu ikomeye, ari yo Yehova, ni yo yaremye iki kintu!’ Nimucyo tujye duhora twiteguye kubwira abantu imirimo itangaje Yehova yakoze, n’iyo azakora mu gihe kiri imbere.
Soma imirongo ikurikira igaragaza icyo Bibiliya ivuga ku kwirata, maze urebe icyo wakora kugira ngo ubyirinde: Imigani 16:5, 18; Yeremiya 9:23, 24; 1 Abakorinto 4:7 na 1 Abakorinto 13:4.


text:
Hakunzwe kumvikana ihindagurika ry’ibiciro ry’ibiribwa n’ibikomoka ku matungo hirya no hino mugihugu.
Ibiribwa bikunze gutakaza agaciro kabyo bitewe n’ingano yibyeze mu karere bihingwamo. Twafata urugero kugihingwa k’ibirayi igiciro cyabyo cyaragabanyutse cyane bitewe nuko abahinzi babihinga ari benshi kandi babihingira rimwe kandi isoko aririto. Bityo byatumye ikiro cyarigisanzwe kigura 250 amafaranga y’u Rwanda kikaba kirikugura 120frw.
Abahinzi barikurira ayokwarika kuko bavugako igiciro gito kibirayi cyabateye igihombo gikabije. Bakomeza bavugako bagura imbuto kumafaranga menshi kandi atarizo zonyine zitwara amafaranga ahubwo imiti ndetse n’abakozi nabyo bibatwara amafaranga menshi ; iyobagereranyije igiciro barigurishaho umusaruro wabo basanga bari mu gihombo gikabije.
Abahinzi bifuza ko hagira igikorwa umusaruro wabo ugahabwa agaciro gakwiriye. Ibi bibaye nyumayuko Musanze muri 2019 umusaruro wamashu wari wabuze isoko kubera abaturage bari barahinze amashu ari benshi kandi isoko aririto cyane.


text:
Burera: Bahangayikishijwe n’umugabo ufite uburwayi bwo mu mutwe utema abantu akangiza n’imyaka
Abatuye mu masantere atandukanye y’ubucuruzi yo mu mirenge ya Kagogo na Cyanika mu Karere ka Burera, bahangayikishijwe n’umugabo ufite uburwayi bwo mu mutwe, ugendana umupanga aho ari hose, akawifashisha mu gukomeretsa abantu, gutema ibiti mu mashyamba n’imyaka y’abaturage ihinze mu mirima.
Ngo imyitwarire y’uwo mugabo, ibateye impungenge, kandi iri kubashyira mu gihombo, ku buryo nihatagira igikorwa mu maguru mashya, ashobora gushyira ubuzima bwa benshi mu kaga.
Ngerageze Appolinaire, umwe mu batuye mu Murenge wa Kagogo, yagize ati: “Uwo murwayi nta bintu atibasira. Uwo ahuye na we wese, amwirukaho, yamufata akamutema. Dore nk’ubu mu minsi ishize, hari umusore warimo yigendera mu muhanda, amuturuka inyuma amutema ukuboko amukomeretsa bikomeye, ku buryo bamujyanye mu bitaro amarayo ibyumweru bitatu bamwomora ibikomere. Hari abandi bagore babiri, aheruka gutema, ku bw’amahirwe nta washizemo umwuka”.
Undi witwa Dusingizumukiza yagize ati: “Imyaka ihinze mu mirima, ayiraramo agatema. Ibiti mu mashyamba y’abaturage n’aya Leta, abyahukamo agatema, bimwe akabisiga aho, ibindi akajya kubigurisha. Urugo yinjiyemo, bose bakizwa n’amaguru bakamuhunga, kuko ntawe ushobora kumwitambika, bitewe n’ubukana n’imbaraga aba afite”.
Ati: Muri macye twe nk’abaturage ntidufite ubushobozi bwo kumucubya, yewe n’abo mu muryango we ntajya abaha agahenge. Nihatagira igikorwa, twazisanga yishe n’umuntu. Tugasaba ubuyobozi kudukura muri iki gihirahiro, nibura bakamujyana i Ndera kumuvuza, kuko akomeje kudushyira mu bihombo no gutuma tutagoheka
Uwo mugabo ufite ikibazo cy’uburwayi bwo mu mutwe w’imyaka 34 y’amavuko, atuye mu Kagari ka Nyamabuye mu Murenge wa Kagogo; ariko akaba yirirwa agendagenda mu ma centre yo mu mirenge itandukanye, ari nako akorera urugomo abo ahuye na bo bose, akoresheje uwo mupanga aba yitwaje.
Abamuzi bavuga ko mbere yari muzima, nyuma batungurwa no kumubona afite ikibazo cy’uburwayi bwo mu mutwe, aho abumaranye imyaka itanu. Ndtetse ngo yigeze no kujyanwa kuvurirwa mu bitaro Bikuru bya Ruhengeri, abitoroka adakize, nyuma bongera kumubona n’ubundi akirwaye.
Umuyobozi w’Akarere ka Burera Uwanyirigira Marie Chantal, yemeza ko ubuyobozi bugiye gukora ibishoboka byose, bugafatanya n’umuryango uwo murwayi akomokamo, kugira ngo avurwe.
Yagize ati: “Ikibazo cye ntabwo ari ubwa mbere tucyumvise. Birumvikana ko urwo rugomo arukora ku mpamvu z’uburayi afite, ntabwo aba abigambiriye. Tugiye kureba uko tuganira n’abo mu muryango we byihuse, dushakishe ubwunganizi bw’Akarere buhuzwe n’ubw’abo mu muryango we, no gushakisha umurwaza; hanyuma turebe ko mu gihe kidatinze, azoherezwa mu bitaro byita ku bafite uburwayi bwo mu mutwe, bityo n’abaturage babone agahenge”.
Uwo mugabo n’ubundi uretse kuba azwiho gukomeretsa abaturage, no kwangiza imyaka ihinze mu masambu y’abaturage, ngo haba n’ubwo yiraye mu ngo akangiza amazu. Nk’ubu nta mezi abiri ashize asenye igipangu cy’inzu y’umwe mu baturage bo mu Murenge wa Gahunga.


text:
Ni kuri uyu wa mbere taliki ya 13/02/2017 ubwo prezida Kagame yasuraga abaturage barimo n’abayobozi batandukanye mu karere ka Nyagatare, intara y’iburasirazuba, aho prezida Kagame yakirijwe ibibazo by’uruhuri byazonze abaturage kubera ubuyobozi bubi yabahaye. Mu nduru z’abaturage bitotomberaga abayobozi babo kuba batarashoboye gukemura ibibazo byabo bivugira ko wari umunsi wo kugeza kuli prezida Kagame ibibazo byabo imbonankubone akarengane bagiriwe aliko siko byabagendekeye!
Tubibutse ko ubwo Prezida Kagame yaherukaga gusura aka Karere ka Nyagatare hari ku wa 13/11/2014 aho yari yasezeranije aba baturage ibikorwa byinshi birimo centre de santé ya GATUNDA yagombaga guhindurwamo ibitaro, gukwirakwiza amazi mu Mirenge ya Musheri, Rwimiyaga, Karangazi, Rwempasha, Matimba, hari kandi kubaka stade ya football n’uruganda rw’ibiryo by’amatungo, ibyo byose hamwe n’ibindi tutarondoye bikaba byaragiye nka nyomberi, abaturage amaso yaraheze mu kirere! Nta kizere gihari niba hari n’ibiteganywa gutangizwa nibura! cyangwa ngo ibyashoboye gutangizwa byuzuzwe abaturage bo guheranwa n’ikizere kiraza amasinde!Banyarwanda banyarwandakazi, aba baturage ba Nyagatare usanga ahanini bugarijwe n’ibibazo by’amasambu yabo yanyazwe n’abambari ba Fpr imaze kwigarulira u Rwanda, abenshi bakaba barabanje guhunga intambara ya 1994 berekeza Ouganda bakaza guhindukira nyuma aribwo basangaga amasambu yabo yaratujwemo n’impunzi za 1959 bityo imanza zikabura gicibwa kugeza na nubu.
Ni muli urwo rwego muli uwo mubonano n’abaturage hari umukecuru witwa Musabyimana utuye mu Murenge wa Matimba aliko akaba ntaho afite ahengeka umusaya kubera ko ari umwe mu bahuye n’icyo kibazo akaba yari yarahunze intambara ya 1994 yerekeza muli ouganda, mu gihe ahungukiye 2009 asanga isambu yaratuyemo barayigabije! ati Nyakubahwa prezida rwose ndasaba ko mwandenganura kuko inzego zose nazigejejeho icyo kibazo ati aliko kugeza nanubu ntibarayinsubiza! ati none rwose mbure n’akadugudu?
Prezida Kagame wari wabanje kumutega amatwi neza aho amariye kumva ko yari impunzi ya 1994 ikibazo yagishinze Ministri Kaboneka nawe wahise asisibiranya ajya kumwihererana kugira ngo bidakomeza gusakuza bikaba byatuma n’abandi bafite bene ibyo bibazo buririraho! ku buryo bamwe mu baturage batangiye kwibaza icyari kizanye Prezida Kagame kubasura niba adashoboye gusubiza ibibazo byabo kandi bari bamwiteze nk’umukiza! nawe akaba yibazaga impamvu abaturage bahora bategereje ko azabasura kugira ngo bamugezeho ibibazo byabo kandi hari abandi bayobozi bamuhagaraliye! ati aliko abayobozi banyu bakora iki? ati ntibyumvikana! Amaze gusubiza ibirenga bine yabwiye abaturage ko ibibazo byabo ari byinshi ko bitakemurirwa aho byose, ati nizeye ko byandikwa kandi byose bikazabonerwa umuti mu gihe cya vuba, ati Murakoze.
Banyarwanda banyarwandakazi, prezida Kagame siwe wabonye abava mu maso, yakomeje ajya kwisurira umupaka wa Kagitumba uhuza u Rwanda na Ouganda, bityo abaturage bataha batanyuzwe bimyiza imoso n’imbere nukuntu bari bakereye kwakira Mesiya wabo. Umuturage umwe utashatse kwivuga izina kubera impamvu z’umutekano we yambwiye ati uzi ukuntu tutashatse kugira icyo twikorera uyu munsi dore ko amapfa atatworoheye kugeza magingo aya ngo ngaho twaje kureba umukiza! ati none aducitse nk’umugesera pe!
Banyarwanda banyarwandakazi, abaturage bakeneye umucunguzi byihutirwa batitaye kuli Leta y’agatsiko Fpr-baringa ikomeje gushaka kubahuma amaso babona.
Biragaragara ko abenshi mu banyarwanda bamaze gusobanukirwa neza n’ikinyoma cya FPR-KAGAME aho ibizeza ibikorwa bikagenda bigakubita imyaka n’imyaka ntagikozwe ari nako bamwe bimurwa mu byabo nta ngurane bikavamo no kuhatakariza ubuzima. Nkaba nsanga igihe cyo kwirukana ingoma y’agatsiko kiri bugufi, ahasigaye akaba ari ugushyira mu bikorwa gusa. Murakoze.
A.BEN NTUYENABO, KIGALI-RWANDA.


text:
Iburasirazuba: Abayobozi b’ibigo by’amashuri barasabwa gukorana n’ubuyobozi bwaho ishuri riherereye mu kurwanya ko abana bata ishuri
Byavugiwe mu nama y’uburezi yaguye yabereye ku kigo cy’ishuri Saint Aloys, mu Karere ka Rwamagana, yahuje abayobozi batandukanye n’abayobora ibigo by’amashuri bo mu Ntara y’Iburasirazuba, igamije kureba ibyiza no guhanga amaso ahagiye hagaragara ibibazo birimo n’iby’abana bata ishuri kugirango bikemuke vuba.
Abayobozi bitabiriye inama yaguye y’uburezi muri iyi Ntara biyemeje gukorera ku mihigo.
Mwumvaneza Jean Claude ni umuyobozi w’urwunge rw’amashuri rwa Muyumbu, mu Karere ka Rwamagana aravuga ko bakoze intonde z’abana batakiga. Ati “Kukijyanye no kugarura abana mu ishuri uyu munsi twarangije kubarura intonde z’abana batiga twaherukaga mu gihembwe cya mbere n’icya kabiri, mu gihembwe cya tatu tukaba tutarababonye, uyu munsi twamaze kuganira n’abashinzwe ubuyobozi mu nzego zibanze tugiye guhura turebe umwana ku mwana”.
Akomeza agira ati “twibaze ese uyu nguyu ko tutamubona yarimutse? arahari? Niba ahari harabura iki? Turebe ubushobozi buhari haba ku rwego rw’umurenge, umudugudu n’Akagari turebe icyo umwana abura n’impamvu runaka ashobora kuba yashyiraho iyo ariyo yose, twiteguye kuyivanaho cyane ko abenshi bavugaga ko kutabasha kujya mu ishuri ari ibibazo by’ubushobozi bw’amafaranga kandi mwabibonye ko Leta yabikemuye kwinjira ni ubuntu.”
Nyirahabimana Liliane nawe ni umuyobozi w’ urwunge rw’amashuri Kabeza mu Karere ka Ngoma, avuga ko bagiye gufatanya n’abarimu n’ababyeyi. Ati “tugiye gufatanya n’abarimu n’ababyeyi turwanye abana bata ishuri, barigarukemo”.
Yakomeje agira ati “Ariko nanone kubw’ubufatanye na Leta kuko yadushyiriyeho gahunda yo kugaburira abana ku ishuri nabyo bizagabanya abana bata ishuri, ikindi tugiye kuganira n’ababyeyi b’abana ko bagomba kubakundisha ishuri.”
Minisitiri w’Uburezi Dr. Uwamariya Valentine yavuze ko ubuyobozi bw’ibigo bugomba gukorana n’aho ubuyobozi bw’ishuri buherereye. Ati “abayobozi b’amashuri bakorane mu buryo bwahafi n’abayobozi bo mu nzego z’ibanze aho amashuri aherereye, ari ugutanga amakuru ku kijyanye n’abana bata ishuri.”
Minisitiri Dr. Valentine yakomeje agira ati “Ku kijyanye n’abana bata ishuri abo bana baba babarizwa mu miryango n’ubundi umuyobozi w’ishuri ntabwo ariwe uzamenya wa mwana ngo agende yinjire mu muryango nubwo nabyo ari ngombwa, ariko iyo akoranye n’ubuyobozi bw’aho ishuri riherereye bwa buyobozi buba buzi urugo bukamenya n’ibibazo birimo ku buryo no gufasha wa mwana byoroha. Icyo twifuza ni ugukorana byahafi bizajya bituma ibibazo duhura nabyo umunsi kuwundi bigabanuka.”
CG Emmanuel Gasana yasabye ko ibiganiro byaganiriweho bidakwiye guhagararira ahongaho. Ati “bikwiye kumanuka hasi ku barimu bandi kuko ari iby’agaciro, abataje ni benshi kandi bakeneye kugirango babyumve”. Yanasabye abayobozi kugabanya ibihombo by’ibigo, asaba no kugira ubufatanye.
Bimwe mu bituma abana bata ishuri harimo; abana bajya mu mirimo ibinjiriza amafaranga, ubushobozi buke bw’imiryango, ubukene, amakimbirane mu miryango n’ibindi.


text:
>> Abayobozi ba Diyosezi
>> Umunyamabanga w'Umwepiskopi
Umunyamabanga wa Musenyeri
Umunyamabanga wihariye wa Musenyeri ni Padiri Viateur SAFARI, akomoka muri paruwasi ya Bungwe. Yahawe ubupadiri kuwa 10 Nyakanga 2011. Amashuri yisumbuye yayize muri Seminari Nto ya Rwesero, arangije akomereza muri Seminari Nkuru za Rutongo, Kabgayi na Nyakibanda.
Mbere y'uko atorerwa kuba Umunyamabanga wihariye wa Musenyeri, Padiri Viateur Safari yari Omoniye w'Urubyiruko rwa Diyosezi ya Byumba.
Byanditswe : 2015-09-15 09:43:36
Uwabitangaje : Diocese Byumba


text:
Kigali: Bemeza ko ‘Gahunda y’Intore mu biruhuko’ ibarinda kwiyandarika
Urubyiruko rwo mu Mujyi wa Kigali rwemeza ko Gahunda y’Intore mu biruhuko, ibafasha kwirinda kwiyandarika, bishora muri gahunda zitandukanye zishobora kugira ingaruka ku buzima bwabo bw’ejo hazaza.
Gahunda y’intore mu biruhuko ni ngarukamwaka, aho iba igamije kurinda urubyiruko ibirurangaza mu biruhuko, bagafashwa gusobanukirwa uruhare rwabo mu iterambere, aho bahabwa ibiganiro bigaruka ku nshingano n’uburenganzira bw’umwana, kurwanya ingengabitekerezo ya Jenoside, gutozwa umuco w’ubumwe, gutozwa kugirana icyizere hagati yabo.
Ibindi birimo kwitegura kuzabana mu buzima buri imbere, Umuco Nyarwanda, Amateka n’indangagaciro Nyarwanda, kurwanya ibiyobyabwenge, icuruzwa ry’abantu, gutozwa akamaro ka siporo, bakanagira umwanya wo kwidagadura, ndetse n’uwo gukora imirimo y’amaboko.
Urubyiruko ruvuga ko iyi gahunda hari byinshi irufasha mu gihe cy’ibiruhuko, kuko ari umwanya mwiza babona wo guhura bikabafasha guteza imbere impamo zitandukanye bifitemo, ari nako bibarinda kwishora mu ngeso mbi.
Iddah Mugeni uri mu kigero cy’imyaka 17, avuga ko hari byinshi bagira muri iyi gahunda.
Ati “Abantu benshi muri twe niwo mwanya tuba tubonye wo guhura, no guteza imbere imico yacu myiza tukirinda imibi, kuko iramutse itabayeho hari abantu bashobora kujya mu mico mibi, nko kujya mu biyobyabwenge no mu busambanyi, ariko iyo ibayeho ituma urubyiruko ruhugira ku kintu kimwe, aho kugira ngo bajye muri ibyo bindi bitandukanye”.
Mugenzi we ati “Hari igihe bivamo ingeso mbi, ugasanga umuntu aho kugira ngo atekereze ibimugirira akamaro agiye mu bigare yize gukora ibikorwa bitari byiza, ariko iyo turi kumwe n’abandi, iby’agatwiko hari igihe bitaba ngombwa, kuko bidufasha natwe kugira ibyo twikorera biduteza imbere”.
Uretse ku ruhande rw’abana, ababyeyi nabo bishimira ko iyi gahunda irinda abana gukora ingendo zitateganyijwe, akenshi ari nazo zikunda kubaganisha mu ngeso zitari nziza.
Afsa Deborah Mahoro, avuga ko ashimira Leta yatekereje kuri iyi gahunda, kuko hari byinshi yafashije abana babo.
Ati “Ibafasha byinshi, birimo kubarinda cyane ingendo zitateganyijwe zo muri karitsiye zivamo ingeso mbi, zirimo gusama inda zitateganyijwe, kunywa ibiyobyabwenge, ndetse n’imvugo nyandagazi ziri hanze aha zateye”.
Ubwo ku wa Kabiri tariki 09 Kanama 2022, mu Karere ka Nyarugenge hatangizwaga gahunda y’intore mu biruhuko ku rwego rw’Umujyi wa Kigali, Umuyobozi wawo Pudence Rubingisa, yavuze ko bateganya ko izajya ikomeza no mu yindi minsi itari ibiruhuko.
Yagize ati “Ubu dufite site zigera ku 166 mu Mujyi mu bikorwa birimo gukorwaho mu turere dutandukanye, tukaba dufite n’urubyiruko rurenga 700, rwatanze umwanya wabo mu mpano zabo. Iyi gahunda nta n’ubwo tuzayikomeza gusa mu biruhuko, ahubwo izajya inakorwa no mu yindi minsi isanzwe abana batari ku ishuri, kugira ngo bakomeze kubaba hafi mu bikorwa bitandukanye”.
Minisiteri y’Ubutegetsi bw’Igihugu (MINALOC), isaba ababyeyi kugaragaza uruhare rwabo muri iyi gahunda, kugira ngo bafatanye kurerera u Rwanda bashishikariza abana kuyitabira.
Ubwo hatangizwaga gahunda y’intore mu biruhuko mu gihugu hose, Minisitiri w’Ubutegetsi bw’Igihugu, Jean Marie Vianney Gatabazi, yasabye urubyiruko kugira intego mu biruhuko, anasaba ababyeyi kwibuka ko bafite inshingano.
Ati “Nagira ngo mbwire ababyeyi kwibuka ko bafite inshingano ikomeye cyane, abana bacu hagaragaramo abiyahuza ibiyobyabwenge, inzoga zikomeye, zisindisha urubyiruko ndetse n’abana bato. Mwumve ko iyo utangiye kunywa ibiyobyabwenge ukiri umwana, bikuyobereza ubwenge ndetse n’ingamba wari ufite z’ubuzima bwawe ugasanga zipfiriye ahongaho”.
Akomeza agira ati “Tukaba dusaba Abanyarwanda bose, cyane cyane ababyeyi gufasha muri iyi gahunda, kugira ngo dufatanye kurerera u Rwanda, no gufasha abana n’urubyiruko kugira ngo bitabire iyi gahunda”.
Gahunda y’intore mu biruhuko y’uyu mwaka ifite insanganyamatsiko igira iti “Ibiruhuko bifite intengo, Agaciro kanjye”, ikaba yitabirwa n’abana n’urubyiruko ruri hagati y’imyaka 15 na 30, ikazamara igihe kingana n’ukwezi, kuko izarangira tariki ya 09 Nzeri 2022.
Reba ibindi muri iyi video:


text:
NRS yaboneye umuti ikibazo cy’abava mu bigo ngororamuco bakabigarurwamo
Ikigo cy’Igihugu Gishinzwe Igororamuco (NRS), cyatangije uburyo bushya buzakumira abagororerwa mu bigo byacyo kongera kubisubiramo, kubera gufatwa basubiye mu bikorwa bibi birimo gukoresha ibiyobyabwenge, ubuzererezi n’ibindi, umuti ukaba ushingiye ku bayobozi mu Ntara no mu turere biyemeje kuzajya babasura kenshi mu gihe barimo kugororwa.
Bamwe mu bagororerwa mu bigo ngororamuco bya NRS bongera gufatirwa mu bikorwa bibi, imwe mu mpamvu batanga ngo ni uko iyo bavuye kugororwa babura gikurikirana bakongera bakisanga mu bikorwa bibi, birimo gukoresha ibiyobyabwenge, ubuzererezi n’ibindi
Ni muri urwo rwego, NRS yateguye gahunda y’Abayobizi b’Intara, Umujyi wa Kigali n’uturere, yo gusura abakurikirana amasomo y’igororamuco n’imyuga mu bigo bya NRS hakiri kare, hagamijwe ko abo bayobozi baganiriza abaturuka mu turere n’intara bayobora, bakamenya ibibazo bagize muri sosiyete kugira ngo bishakirwe umuti, no kumenya imyuga biga bityo bakazakora igenamigambi rinoze ryo kuzabasubiza mu buzima busanzwe igihe bazaba batashye mu miryango; ibyo bikazabarinda kongera gusubira mu bikorwa bibi.
Umuyobozi wa NRS, Fred Mufulukye, asobanura ko ubusanzwe batumiraga abayobozi b’Uturere n’Intara gukurikirana umuhango wo gusoza amasomo yo y’igororamuco, ariko nyuma abagorowe bakongera bagasubirayo.
Agira ati "Muri gahunda yo kugorora, ureba ibyo wakoze n’umusaruro bitanga, ubusanzwe dutumira abayobozi b’Uturere n’Intara mu gihe cyo gusoza, ariko tukabona hari abatashye bongera kugaruka, kandi impamvu ituma bagaruka ifitanye isano no kwitabwaho bageze iwabo."
Mufulukye akomeza agaragaza ko gutumira abayobozi hakiri kare bituma bumva ibibazo by’abagororerwa.
Yagize ati "Ubwo baganiraga nabo, babonye ko ikibazo kirenze uko bari basanzwe bagifata, ubu bagiye kukigira icyabo, bategure aho aba turi kugorora bagomba kujya ndetse babakurikirane bitandukanye n’uko byari bisanzwe."
Ingabire Immaculée, ukuriye Transparency International Rwanda, avuga ko inkomoko yo gusubira mu muhanda ku bantu bagororerwa mu bigo bya NRS, biterwa n’uko baba bakiriwe nabi mu miryango.
Agira ati "Kuzanwa hano ukamara umwaka hari byinshi Igihugu gihomba, ndetse n’uwaje kugororwa, n’ubwo tubita abana harimo abakuze bihagije, bagombye kujya batecyereza ngo mu myaka itanu nzaba ngeze ku ki, kandi baharanire kubigeraho."
Ingabire avuga ko ariko hari urubyiruko rutanga amateka yabo, ukumva ababyeyi aribo bakwiye kugororwa.
Ati "Hari abana bazanwa hano bitewe n’amakosa y’ababyeyi, aho usanga abyara abana umunani, icumi kandi bigoye kubabonera ibibatunga bihagije, kuba ubuyobozi bw’Uturere n’Intara batangiye kuza kumva ibibazo bituma abana bagaruka hano, ni ibintu byiza kuko kugororwa ntibihagije, hakenewe no kubaherekeza, gukuraho icyatumye ajyanwa kugororwa, kandi bikabera aho batuye mu midugudu. Niba ari ukubona icyo akora akakibona, usubizwa mu ishuri akarisubizwamo atari ugusubizwa iwabo gusa, ahubwo agaherekezwa muri urwo rugendo rumufasha guhinduka."
Abagororerwa mu bigo ngororamuco, bigishwa imyuga itandukanye irimo ubudozi, ububaji, ubuhinzi, ubwubatsi, gutwara moto ariko abarangije muri ibi bigo uretse gutaha bagashyirwa mu matsinda na koperative, abagorowe bavuga ko iyo batashye badakurikiranwa mu gufashwa kwiyubaka, ahubwo batereranwa bigatuma bongera kwisanga mu bibazo bahozemo.
Ku Cyumweru tariki 4 Nzeri 2022, Abayobozi b’Uturere n’Intara by’Amajyaruguru n’Iburengerazuba, bari basuye abagororerwa ku kirwa cya Iwawa, aho babijeje kuzababa hafi.
Mu ijambo rye, Guverineri w’Intara y’Amajyaruguru Nyirarugero Dancile, yabwiye urubyiruko ko hari amahirwe ari mu Turere bavukamo kandi bazaza barateguriwe icyo bakora.
Ati "Niba warize ubuhinzi, ubudozi n’ububaji, bibyaze umusaruro, hari amahirwe menshi atanga imirimo mu turere mukomokamo. Ubuhinzi, ububaji, ibyo byose birahari muzaze mubibyaze umusaruro, ntimugomba gusubira mu bikorwa mwahozemo."
Igikorwa cyo gusura abari mu bigo ngororamuco kije kandi nyuma y’aho ababyeyi n’abandi banyamuryango babo baherutse gusura ababo bagororerwa mu bigo ngororamuco bya Iwawa, Nyamagabe na Gitagata, babonye umwanya wo kuganira n’ababo bagashirana urukumbuzi, bakiyunga ndetse bakanaganirizwa ku ruhare rwabo mu igororamuco ryabo; harimo kuzabakira neza batashye no kubaba hafi babafasha mu nzira yo kwiteza imbere, no kubarinda icyabasubiza mu nzira mbi.


text:
Abarimu bize kera muri gahunda y’imyaka 11 bari mu bongerewe umushahara
Mu barimu n’abandi bakozi b’amashuri Leta yazamuriye umushahara guhera muri uku kwezi kwa Kanama 2022, harimo abize kera uburezi bw’ibanze bw’imyaka 11 bafite impamyabumenyi zitwa A3.
Aba barimo Niyibizi Marthe utuye i Kayenzi mu Karere ka Kamonyi uvuga ko ari mu batangiranye na gahunda yitwaga ‘Normale Techinique’ mu mwaka wa 1983, yari igamije kwigisha imyuga abantu babaga barangije amashuri abanza y’imyaka umunani.
Muri ‘Normale Techinique’ ngo bigaga amasomo y’ingenzi ari yo guteka, ubudozi no kubaka, ariko hakaba n’andi mato mato yabaga arimo ubumenyi bw’umwana na nyina, ubuhinzi n’ubworozi, ndetse n’ubukungu bwo mu rugo bujyanye no kwita ku bikoresho hamwe no kubisukura.
Niyibizi w’imyaka 56 avuga ko akimara kwiga muri 1985 yabanje kuba mwarimu mu mashuri abanza, ariko nyuma yaho mu 1996 ajya kwigisha umwuga w’ubudozi kugeza n’uyu munsi.
Birasa n’ibitangaje kumva hari abagikorera ku mpamyabumenyi ziri munsi ya A2 zihabwa abarangiza amashuri yisumbuye, nyamara ngo ni bo bafite uburambe n’imikorere itagira amakemwa.
Niyibizi agira ati “Abantu bafite impamyabumenyi za A2 barangije ayisumbuye cyangwa abafite A0 barangije icyiciro cya kabiri cya Kaminuza, icyo baturusha ni Icyongereza kuko twize mu Gifaransa ariko gushyira mu ngiro ntabwo baturusha.”
Ati“Ndavugisha ukuri turadoda imyenda y’ubwoko bwose cyangwa se abubatsi bakubaka, nk’umusaza (twiganye) witwa Daniel hari aho yubakishije inzu igeretse(etage), natwe iwacu ku kigo cy’i Kayenzi abanyeshuri baba badoda imyenda y’ishuri ku buryo ikigo kidatanga amafaranga hanze, ariya makanzu y’aba Pasiteri ni twebwe twayadodaga.”
Niyibizi avuga ko abo yigishije bamaze gushinga za atoliye(ibyumba byo kudoderamo) babarirwa mu bihumbi kandi bari hirya no hino mu Rwanda.
Ati “Hano i Kayenzi hari umubyeyi nigishije ufite ateliye akaba acuruza ibitambaro akigisha n’abandi bana, hari abo ngera i Kigali tugahura bakanshimira, hari ubwo njya nambuka uruzi hakurya iyo za Ruli nkahasanga abana b’abakobwa badoda bakambwira ngo ‘ibi byose turimo gukora ni wowe tubikesha.”
Umuyobozi Mukuru w’Urwego rushinzwe amashuri y’imyuga n’ubumenyingiro RTB, Paul Umukunzi avuga ko abiga muri aya mashuri yose hirya no hino mu Gihugu bafite impamyabumenyi za A3 batarenga batanu, ariko ngo ni bo bakora neza kubera uburambe mu kazi.
Umukunzi ati “Hasigaye bake cyane, ntabwo barenze batanu, na bo bafite imyaka yigiye hejuru ariko bafite ubuhanga buri hejuru kuko bize mu myaka ya kera, bafite uburambe n’imbaraga zihagije zo gukomeza kwigisha.”
Mu cyumweru gishize ku itariki ya 16 Kanama 2022 Minisiteri y’Abakozi ba Leta n’Umurimo(MIFOTRA) yagaragarije iy’Imari n’Igenamigambi(MINECOFIN) uburyo imishahara y’abarimu yazamuwe, harimo n’iy’abafite impamyabumenyi za A3, bigaragara ko benda kunganya n’abafite impamyabumenyi za A2.
MIFOTRA ivuga ko umwarimu w’umutangizi ufite impamyabumenyi ya A3 azajya atahana umushahara w’amafaranga 107,395 Frw, ufite uburambe bw’imyaka itatu ahabwe 114,982Frw, uw’imyaka itandatu ahabwa 119,497Frw, uw’imyaka icyenda azahabwa 125,765Frw, kuzageza k’ufite uburambe bw’imyaka 42 uhembwa amafaranga 235,779Frw buri kwezi.
Ni mu gihe umukozi w’ishuri utari umwarimu ufite impamyabumenyi ya A3 atangirana umushahara fatizo wakuwemo ibisabwa byose ungana na 96,733Frw, na ho uwaminuje mu burambe agatahana umushahara unganga 225,117Frw buri kwezi.
Niyibizi yaganiriye na Kigali Today avuga ko we na bagenzi be bari hirya no hino mu Gihugu bishimye cyane n’ubwo ngo batazi kubara uko umushahara wabo uzaba ungana. Avuga ko akeneye umubarira nk’umuntu ufite uburambe mu kazi bw’imyaka irenga 35.


text:
- Banyacyubahiro mwese muri hano,
- Abavuye mu bihugu duturanye, n’ibindi byo hirya no hino by’inshuti, n’abahagarariye ibihugu byabo;
- Ndagira ngo mvuge abashyitsi bahagarariye Inteko Ishinga Amategeko muri uyu Muryango w’Ibihugu by’Afurika y’Iburasirazuba duhuriyemo;
- N’abandi bashyitsi b’inshuti z’u Rwanda bari hano.
- Banyarwanda mwese, ari abari hano ari n’abatashoboye kuza hano, ariko nzi ko turi kumwe; nagira ngo mbasuhuze kandi mbashimire kuza kwifatanya natwe kuri uyu munsi.
Uyu munsi byavuzwe bihagije ,birazwi, ni umunsi wo kwibuka . Kwibuka ku nshuro ya cumi na karindwi. Tuzibuka n’ubugira ijana, n’ibirenga.Kwibuka ni ngombwa. Iyo utibuka nawe uriyibagirwa. Iyo utibuka, ibibi birasubira. Niko gaciro k’uyu munsi, ko kwibuka, ndetse tukibuka dushingiye nkuko byavuzwe, ku kuri. Tukibuka twiha agaciro, cyane cyane kwiha agaciro igihe twakabujijwe cyangwa se igihe twakiyimye. Twebwe Abanyarwanda hari aho twibujije agaciro. Aha mbere twakibujije ako gaciro ,ni uko twemereye n’abandi bakakatwima tukabyemera.
Uyu munsi rero ibyibukwa ni byinshi, ibibabaje ni byinshi. Ariko aya magambo yombi akubiye muri iyi nsanganyamatsiko, afite byinshi akubiyemo na byo tugomba kwibuka. Ni ako gaciro, ni uko kuri,ni n’uko ntawundi wabiguha, utabanje kubyiha. Twambuwe agaciro, twarabyemeye kugatakaza. Iyo abantu bavuga “Never Again” ko bitazasubira, ni byo bavuga ko bidakwiriye gusubira. Ntabwo nagena uko undi atekereza cyangwa uko antekereza, ariko nagena uko nitekereza. Nanagena agaciro kanjye , n’uko nkiha.
Abapfobya jenoside, abapfobya amateka yacu, rimwe ntacyo dufite twabikorera. Bamwe baba mu bihugu byabo, bimwe bikize, bimwe bifite ubushobozi bwinshi n’imbaraga, ntacyo twabikoraho. Ariko hano iwacu ,hano mu Rwanda, dufite icyo twabikoraho: ni ukubyanga aho byaturuka hose. Muri uru Rwanda, hapfuye umubiri. Umubiri warahohotewe, wagiriwe nabi, wishwe urubozo. Ariko ni umubiri gusa, ntabwo umutima w’u Rwanda wapfuye.
Umutima uriho, uzahora uharanira kubaho, kandi ntuzatsindwa. Ibi biri mu bushobozi n’ububasha bwacu.
Ntitwite ku byo amahanga avuga ko hari benshi barebereye jenoside ikorwa. Yego ni byo kandi biracyaba kubera ko usanga abakoze jenoside bibera muri ibyo bihugu. Ikibabaje ni uko usanga ibyo bihugu ari byo bihora biza kutwigisha kubyerekeranye n’ubutabera, uburenganzira bw’ikiremwa muntu n’ubuyobozi.
Yenda ahari dukwiye kwicara tukabumva, nta kundi twabigenza. Ariko nta kundi, tugomba gukomeza imirimo yacu yo kwigarurira agaciro , ni twe bireba nta wundi.
Hari abavuga iby’ubutabera mpuzamahanga, ariko iyo turebye Koloneli Bagosora uzwi neza ko ari we watekereje jenoside akaba yaranabyiyemereye ejo bundi, amaze imyaka cumi n’irindwi acibwa urubanza ariko na n’ubu ntirurarangira. Kubera ko hari abantu bafite ingufu kuri iyi si bazwiho kuba baragize uruhare rukomeye muri jenoside badashaka ko yacirwa urubanza kubera ko ashobora kuba yavuga uruhare n’abandi bagize muri jenoside ukuri kukamenyekana. Dukwiye kubyima amatwi, tukabisuzugura.
Baranarenga bakanahindura abo bantu bagize uruhare muri jenoside mu Rwanda baba mubihugu byabo, abanyapolitiki, bakabemerera gukina politiki nta nkomyi. Nk’abanyarwanda tugomba kubyangwa twivuye inyuma. Kandi ugasanga abo bantu ari bo bahora bashaka kuduha amasomo. Iyo umuntu atakwitayeho ntibyakubuza kwiyitaho wowe.
Icyo navugaga, icyo nahereyeho mvuga ko ubuzima bwacu, agaciro kacu ari twe tugomba kukiha. Murabizi, n’ubwo abantu barega isi yose ngo bararebereye jenoside mu Rwanda iraba. Ni byo bararebereye. Hanyuma se, wabikorera iki? Ni cyo kitwibutsa ngo nitwe ba mbere tugomba kwirwanaho, tukiha agaciro. Tugomba kwiha ukuri tukubakira ku kuri kuko nta wundi uzabiguha. Uwakabiguhaye ni wa wundi ukugira atyo, ni wawundi utaguha agaciro, ni wa wundi ukwica urubozo. Ni wa wundi ushaka gutanga ubutabera agafata uwakoze jenoside, akamumaza imyaka 17 amucira urubanza ku buryo n’uyu munsi rutararangira. Ikibibuza ni iki? Ikibuza urubanza kurangira ni uruhare rwa bamwe batifuza ko n’uwo atacirwa urubanza kuko aciriwe urubanza uruhare rwabo ruzamenyekana. Cyangwa se ni no kutabyitaho, ni no kutakwitaho, ariko iyo umuntu atakwitayeho ntabwo byakubuza kwiyitaho wowe. Ni cyo cyangombwa cyo kwibuka, ni cyo cyangombwa cyo kwiha agaciro. Ab’ibinyoma, abo ntabwo ndi bubatindeho, kuko iyo umvuze ibinyoma, iyo umvuze ibitaribyo, bivuze ko ukuri kwawe kugaragara. Ukuri k’uko uri kugaragara. “If you tell lies about me, that is exactly the truth about you”. Banyarwanda rero, birumvikana: akababaro, agahinda, Abanyarwanda bafite, ariko ako gahinda, ako kababaro icyo twashobora kubivanamo ni imbaraga zo guhangana nabyo, ni imbaraga zo kubaka ejo hazaza habereye u Rwanda, kandi inzira tuyirimo, tugeze kure, n’aho tujya ni kure. Biradusaba izindi mbaraga, biradusaba gufatana urunana, twese hamwe harimo n’abo mwunva muri iyi stade. Abo mwumva ni amateka, ibyo ni ibyabaye bigarutse uyu munsi.
Nitubafate mu mugongo, dufatane mu mugongo duhangane na biriya byose; duhangane n’abataduha agaciro tukihe. Duhangane n’ibikomere by’amateka tubitsinde, duhangane no kugira ngo duhe ubuzima bwiza Abanyarwanda mu gihe kiri imbere, kuko birashoboka ko twabyiha. Utegereje ko hari undi wabiguha ntabyo uzabona. Icya ngombwa ni ukuri, ni agaciro, ni wa mutima Nyarwanda udapfa, udakwiriye gupfa. Ni byabindi twibuka uyu munsi. Kwibuka neza rero, kwiha agaciro neza, kumenya ukuri neza ,ni uko twakora ibishoboka byose ntitugire na rimwe duha umwanya ab’agashinyaguro banyuramo. Abashinyagura ntabwo twabaha umwanya wo kunyuramo ngo badushinyagurire. Ntabwo badushinyagurira ngo natwe twishinyagurire.
Ni ukubarwanya, wa mutima ukaba umutima wo kurwana wo guhangana na biriya bishinyagurira u Rwanda, tugakora igishoboka cyose tugatera imbere mu majyambere, mu buzima bwiza mu mibereho myiza y’Abanyarwanda bakwiriye. Bityo tuzafatanya, tugafatanya n’inshuti z’uRwanda, tugafatanya n’abandi bavandimwe bo muri aka Karere dutuyemo, n’abandi bavandimwe bo muri Afurika yose bityo tukiha agaciro kuko ntawundi wakaduha. Uyu munsi ni umunsi wo kwibuka, ni umunsi wo kunamira abacu mu cyubahiro, ndetse n’abakiriho, kuko na bo hari bamwe biri nko kutabaho. Ariko ni ukubafata mu mugongo tukabubaka tukibuka ko nk’u Rwanda, n’aba bacu twibuka bapfuye, hapfuye umubiri ariko umutima wabo uri kumwe natwe mu Rwanda. Uwo mutima tuwukoreshe twiyubake, twubake abacu bose, twubake u Rwanda.
Murakoze, muhorane Amahoro y’Imana.


text:
Abaturiye umupaka wa Rusumo urimo kubakwaho urugomero ruzatanga amashanyarazi mu bihugu by’u Rwanda, u Burundi na Tanzania bavuga ko batangiye kubona inyungu zarwo kuko bubakiwe ikiraro cyari cyarasenywe n’ibiza nk’uko babibwiye Rwandanews24.
Adam Yusuf ni umwe mu baturage baturiye urugomero rwa Rusumo. Aganira na Rwandanews24 yagize ati: “Muri 2015 batubwira ko ku mupaka hagiye kubakwa urugomero kandi ko inyungu zarwo zizatugeraho, ntabwo twabyumvaga kuko twumvaga inyungu ari iza leta ntacyo umuturage azabona uretse akazi batubwiraga ko tuzahabwa. Kuri ubu inyungu zatangiye kutugeraho kuko umushinga wa Rusumo wadukoreye umuhanda utwubakira n’ikiraro cyari cyaraciwe n’ibiza kubera isuri yari yarakirengeye.”
Akomeza avuga ko iki kiraro cyubatswe gihuza imirenge ya Kigarama na Nyamugari cyari cyarabangamiye imihahirane kuko batabonaga uko bageza umusaruro wabo ku isoko.
Mugenziwe Uwamahoro we ati: “Uyu muhanda wari warangiritse cyane kuburyo kohereza abana ku ishuri mu gihe cy’imvura ababyeyi twabaga duhangayitse bitewe n’uko ikiraro cyari cyarangiritse bigatuma abana banyura mu mazi. Byarashobokaga ko amazi yabatwara kuko uyu mugezi uruzura ukagera hejuru.”
Mu kiganiro Rwandanews24 yagiranye n’Umuyobozi muri uyu mushinga wa Rusumo ushinzwe kurengera ibidukikije Dr Bikweru Gaspard, avuga ko mu kugeza inyungu ku baturage begereye umupaka wa Rusumo bahereye ku byihutirwa kandi ko bakomeje kubagezaho ibikorwa remezo bitandukanye.
Ati: “Ikiraro gihuza umurenge wa Kigarama na Nyamugari cyari cyarangiritse kandi abaturage bakoresha uyu muhanda bahahirana. Umuhanda twubatse ungana na kilometer mirongo 30 (30km). Uretse umuhanda uriho iki kiraro, twabubakiye Ikigo Nderabuzima cya Kigina n’Ikigo cy’amashuri abanza.”
Icyo dushyize imbere ni inyungu z’umuturage, uretse kuzahabwa amashanyarazi abaturage bagomba no kugira imibereho myiza n’ibikorwaremezo hafi yabo kandi tuzakomeza kubafasha kubungabunga ibidukikije babyaza umusaruro amahirwe bafite yo kuba batuye hafi y’umupaka.
Umushinga w’urugomero rwa Rusumo uzatanga umuriro ungana na MegaWati 80 (80MW), buri gihugu kizakira ungana na Wati 27 (27W).


text:
Korali Family of Singers bateguye igitaramo bitiriye ‘Umuryango Mwiza’
Korali Goligotha yongeye gushyira hanze indirimbo nshya yongera kwibutsa abantu ko Imana ibagose impande zose
Korali Goligotha ikorera ivugabutumwa rinyuze mu ndirimbo mu rurembo rwa Kigali Paruwasi Remera, itorero rya Nyagatovu yashyize hanze indirimbo nshya y’amashusho yise “Gutabarwa” ni ndirimbo ifite ubutumwa bwo kongera guhumuriza abantu ko Imana ibagose impande zose.
“Gutabarwa” ni ndirimbo ije ikurikirana ni yitwa “Twari kure y’amasezerano” yasohotse mu kwezi kwa mbere niyo ndirimbo ya mbere Korali Goligotha yashyize hanze kuva umwaka wa 2021 watangira. Izi ndirimbo zose ziri kuri album ya kabiri bari gukora izaba igizwe ni ndirimbo icyenda.
Iyi ndirimbo ifite y’iminota itanu n’amasegonda 55, ni ndirimbo igaragaza uburinzi bw’Imana mu bibazo waba urimo byose Imana ihora igose abayubaha bose, ikomeze ivuga uko Imana iyo isezeranye isezerano ryayo irisohoza.
Perezida wa Korali Goligotha , Rwirangira Aimable, yabwiye NKUNDAGOSPEL ko mu butumwa bukubiye muri iyi ndirimbo nuko ibihe turimo nta mpamvu yo gutinya kuko Imana iri kumwe natwe.
Yagize ati “ Ubutumwa twashakaga gutanga muri iyi ndirimbo nuko uko Imana yahoze cyera n’uyu munsi niko iri, yasezeranyije abacyera bayizeye ibasohoreza ibyo yabasezeranyije natwe twizeye ko ibyo yatuvuzeho bizasohora, nubwo turi mu gihe isi iri mu bibazo byinshi. Ariko nta mpamvu yo kugira ubwoba kuko Imana ica inzira aho tubona ko bidashoboka kandi itugose impande zose”.
Korali Goligotha yatangiye umurimo w’ivugabutumwa mu buryo bwo kuririmba mu 1996. Yatangiriye muri paruwasi ya Bibare izakubyara indi paruwasi ya Rukurazo ubu korali Goligotha ikaba ibarizwa muri Paruwasi ya Remera. Ikaba ari korali yatangiye ari abaririmbyi 16 ariko ubu ifite abaririmbyi 107. Imaze gukora album imwe yitwa “ kwizera kurarema” ubu iri gukora indi album ya kabiri indirimbo eshanu zimaze kurangira zikazaba zizajya hanze mu minsi ya vuba.
REBA HANO INDIRIMBO NSHYA “GUTABARWA” YA KORALI GOLIGOTHA


text:
Umuhanzi akanatunganya indirimbo (Producer) Nicolas Nic afatanyije na Nelly Asanase, umujyanama (Manager) w’umuhanzi The Ben ubu usigaye abarizwa muri Leta zunze ubumwe za Amerika, bafitiye abahanzi nyarwanda gahunda ndende yo kubafasha babinyujije mu nzu ishinzwe abahanzi n’ubuhanzi (Music Label) izaba ifite izina rya N7TH bisobanura Nic’s 7th Heaven Music Label.
Igitekerezo cyo gukora N7TH cyavuye cyane kuri Producer Nicolas Nic, akigejeje kuri Nelly Asanase asanga hari byinshi bahuriyeho ni uko biyemeza kubishyira mubikorwa. Nelly Asanase yagize ati: “Nicolas Nic ni inshuti , umuvandimwe kandi dufite cyane cyane byinshi duhuriyeho, Vision ya music dufite iradufasha, experience zanjye nka manager w’abahanzi benshi nk’umuhanzi nyarwanda THE BEN, ndetse na Creatrice w’amaprojets ( Amahirwe ya mbere, Life and Love, Ijoro Riguye etc..) byaradufashije mu gutekereza kubyo twifuza kugeza ku bahanzi nyarwanda.”
Yakomeje agira ati: “Uburyo music industry ikora ubu ntibiha umuhanzi gukora ibintu bifite security, experience yanjye mu kuba narakoranye n’ama music labels akomeye ni kimwe mubyo nifashishije ndetse Nicolas nawe afite iyo vision yo gukora ikintu gishya kandi cy’akamaro”. Ibi Nelly Asanase yabivuze ashimangira ukuntu igitekerezo cyavuye kuri Nicolas Nic maze nyuma yo kukimugezaho asanga nawe izo nzozi yari azifite niko gufata umwanzuro wo kubishyira mubikorwa.
Iyi N7TH ni company igamije guha umuhanzi agaciro ke nk’umuhanzi, gukora ibikorwa bifite umutekano (security), no kuba byatuma umuhanzi yunguka muri byose azaba yakoze. Bagamije guhindura uburyo umuziki ukorwa inaha iwacu , kuyiha indi ntera (level) itari liya hano hafi (local) gusa, ahubwo abahanzi bagakora ibihangano bishobora kugurwa no guhangana n’ibindi ku isoko mpuzamahanga.
Muguhitamo abahanzi bazakorana hari ibizakurikizwa: Umuhanzi agomba kuba afite impano (talent), azi kuririmba icyo nicyo cyangombwa, no kuba hari abahanzi bazi gukina icyuma cya muzika (instrument musical) iyo ariyo yose. Nelly Asanase yagize ati: “muguhitamo, hari abahanzi uba usanzwe uzi, warumvishe, ukaba wahita umenya uko wakorana nabo, abandi nk’abatangira bazajya bohereza ibihangano byabo kuri adresse bazahabwa, Manager ushinzwe ubuhanzi, arabyumva agahitamo uwo akorera project izaba ijyanye na gahunda bategurira umuhanzi”.
Umuhanzi uzaba yatoranijwe, azahabwa amasezerano (contrat) y’uburyo bwo gukorera muri N7TH, izaba imushinzwe kandi imwiteho muri gahunda ye nkuko bikorwa mu yandi mazu akomeye yita kubuhanzi n’abahanzi (Music labels).
Hariho n’ikindi cyiciro (cathégorie) cy’abahanzi bazaza bagana N7TH mu rwego rwo gukoreshayo indirimbo bisanzwe, nabo bazahabwa amasezerano (Contrat) yabo abagenga ndetse n’uburyo bazakomeza gukorana na N7TH.
Bitewe n’amasezerano (contrat) y’abo bahanzi na N7TH, bazafashwa uko bigomba n’amategeko akubiye muri ayo masezerano amuhuza na N7TH. Contrat uko izaba imeze ikubiyemo Projet y’umuhanzi igihe izamara n’ibindi bigenga umuhanzi, n’ibyo N7TH igomba kumugezaho.
Mu by’ukuri ngo ntabwo bategereje umuhanzi utazi icyo akora, kuko nta autotunes izakoreshwa. Nelly yagize ati: “ntabwo tuje gukosora amajwi y’abahanzi, kubaha ibyo batazi, kuko abahanzi, concert zabo zizaba ari Live music muburyo bushoboka, ntitwifuza ko umuhanzi uzaza aje ngo duhishire , ntibivuze ko tudashobora kumusangana indi mpano, gucuranga, kubyina, kwandika indirimbo etc..” yakomeje adusobanurira ko icyo bashaka ari uguha umurongo abahanzi ubwabo no gushyira impano zabo nyakuri imbere kuko bose ntibazaba abaririmbyi.
Ese bizatuma umuhanzi abasha kubeshwaho n’ibihangano bye.
Yakomeje kandi atubwira ko intego yabo nyamukuru ari uko abahanzi bazafashwa na N7TH bazashobora gutungwa n’ibihangano byabo kandi ngo mukubasha kugera kuri icyo kintu, bifashishije ingufu n’ubuhanga bw’abazakorera muri N7TH k’uburyo umuhanzi azagira icyo akuramo, ariko ko batabigeraho bonyine abahanzi batabigizemo uruhare. Yagize ati: “tuzakora ibyo twiyemeje kandi umuhanzi niwe uzaba uwambere mu gushaka kubigeraho kuko twe turi abakozi be, niwe ugomba kwitanga kurenza uko byitezwe kuri twe”
Iyi kompanyi kandi ifite gahunda yo guhangana n’abigana (piratage) ibihangano by’abahanzi muri ubu buryo:
1. Guhangana na piratage bizahera kuri contrat umuhanzi azajya asinya
2. Icya kabiri ni uburyo project igomba kuba ikozwe n’uburyo izagenda
3. (kumenyekanisha, guteza imbere no gutanga ibihangano by’umuhanzi (Promotion and distribution) bizakorwa muburyo bwizewe bufite umutekano (sécurisé)
4. Kandi umuhanzi azaba afashijwe n’abaterankunga batandukanye (sponsors, parteners) babizobereyemo kuburyo bizagorana gupirata ibihangano bye, kereka umuhanzi wenyine niyipirata .
K’uruhande rwa Nicolas Nic nawe yatubwiye ko ibyo byose Nelly Asanase yatubwiye ariko gahunda zimeze kandi ko bazabigeraho kuko abishyize hamwe ntakibananira. Twifuje kumenya niba nibamara gutangiza uwo mushinga azahita ava muri Narrow Road, inzu itunganya umuziki ataramaramo ukwezi agiye gukoreramo nyuma yo kuva muri Solace Ministries na Bridge Record yakoreyemo mbere y’uko ajya kwiga muri Africa y’epfo, adutangariza ko ataramenya neza uko bizagenda ariko ko bishobotse gahunda bafite bayikomereza muri Narrow Road cyangwa se bakajya ahandi.
Twabibutsa kandi ko Nicolas Nic yenda gutangiza uburyo bwo kwigisha gutunganya umuziki (Production).
Reba Video
Urukundo
Nicholas Nic na Nelly Usanase Bafitiye Abahanzi Nyarwanda Gahunda Nziza
at 03:08
Labels: abahanzi nyarwanda, ibyamamare


text:
Iburasirazuba: Hari bamwe mu baturage bitiranya serivise za RFL, n’ izitangirwa kwa muganga
Mu Ntara y'Iburasirazuba hasorejwe igikorwa cyari cyigamije kumenyekanisha ibikorwa na serivise za RFL cyari cyimaze iminsi mu Ntara zose z'Igihugu cyahurizwagamo abayobozi bo munzego z'ibanze.
Ni igikorwa cyagiye kigaragaramo ko abanyarwanda bari bafite inyota yo kumenya RFL kuko bose batari bayizi kimwe ndetse bose badasonanukiwe kimwe imikorere y'iki kigo.
Nubwo bimeze gutyo harimo abayizi Koko hari nabo usanga batazi gutandukanya serivise zitangwa no kwa muganga, cyangwa se kubitaro, n'izitangwa na RFL abayobozi mu nzego z'ibanze bakavuga ko nyuma yo kubisobanurirwa bagiye gufasha abari bafite ubwo bumenyi bike kubimenya ndetse abashaka kugana RFL bakajyayo bazi gutandukanya serivisi bagiye gushakayo, n'izo bajya gushaka kwa muganga.
Umuyobozi w'Akarere ka Rwamagana Mbonyumuvunyi Radjab avuga ko abaturage batari bazi gutandukanya ibikorwa byo kwa muganga nibya RFL ariko ubu bagiye kubisobanukirwa.
Yagize ati" Abaturage bacu bakunze kumenya icyo bita kwa muganga, na RFL bavuga kwa muganga kuko akenshi nk'iyo bagiye kuri RIB habayeho gukubita no gukomeretsa basanga ikitwa raporo ya muganga kuko niyo bazi ngo umuntu yabyaranye n'umwana bagiye gupimisha ibimenyetso bakubwira ko bagiye kwa muganga bigaragaza ko abenshi batari bamenya gutandukanya ibitaro bisanzwe cyangwa se amavuriro na RFL. Ubu icyo tugiye kubasobanurira ni ukugirango bamenye serivise zitwa ngo ni raporo ya muganga, ndetse no gutandukanya raporo ikozwe mu buryo bwa gihanga cyane kubitaboneshwa amaso ariyo RFL"
Radjab akomeza avuga ko RFL ije kubafasha kubimenya no kubitandukanya n'uburyo bajya bayigana ibimenyetso bikigaragara, ariko ikindi gikomeye ni ukumenya serivise batanga kuko hari abatazizi batanazisobanukiwe neza.
Yagize ati" Nk'aho umuyobozi wa RFL yatanze urugero nko k'umwana basambanyije ku ngufu usanga umubyeyi abanza kumukarabya akabona kumujyana kuri RIB kandi iyo wamukarabije bya bimenyetso biba bivuyeho, ubwo rero abaturage bacu bakeneye gusobanukirwa imikorere ya RFL na serivisi batanga ndetse ni izitangwa no kwa muganga bisanzwe n'uburyo abantu bakwitwara kugirango ibimenyetso bitaza kuzimangatana abanyabyaha bakaba baducika".
Umuyobozi w'Intara y'Iburasirazuba CG Gasana Emmanuel avuga ko ubu basobanukiwe ibikorwa bya RFL
Yagize ati" Uyu munsi twakoranye inama dushobora gusobanukirwa neza, ikerekezo, inshingano, ubufasha bafite ibikoresho bafite ibabazo bakiriye bijyanye n'ubwunganizi mu ubutabera, ariko nanone batubwira n'ingorabahizi bafite, ariko na none basoza basaba ubufatanye ni inzego za Leta, ubw'inzego z'ibanze kugirango dushobore kumenyekanisha RFL hirya no hino mu Turere mu Mirenjye mu Tugari no mu Midugudu".
Dr, Charles Karangwa Umuyobozi wa RFL avuga ko ibimenyetso biba bigomba kubungwabungwa.
Yagize ati" Nibyo Koko buriya ikimenyetso gipfira aho icyaha cyakorewe , ubundi ahantu habereye icyaha mbere yabyose icyo bakwiye gukora ni ukuzitira uburyo bushobotse bwose kugirango ntihagire umuntu uhagera atazahasiga ibimenyetso bizatuma bashobora kwibeshya ku muntu wakoze icyaha, icyakabiri ni ugufata ikimenyetso ukagifata neza kandi kigafatwa n'umuntu ubifitiye ubumenyi".
Abitabiriye ubu bukangurambaga bavugako RFL ije ari igisubizo mu kubafasha gutanga ubutabera bwuzuye kandi bwizewe ngo kuko ariho bizeye kuba bakura ibimenyetso cyane cyane mu byaha byo guhohotera, gufata kungufu abana n'abagore, kwica, ibuhungabanya uburenganzira bwa muntu n'ibindi, kuko akenshi ngo ibimenyetso byajyaga bibura kandi bikenewe kugirango ushinjwa aze kubona gihamya, ubundi ngo ntibyajyaga biborohera kubona gihamya kuko umunyacyaha iteka atemera icyaha.
MUKANYANDWI Marie Louise


text:
Kuva tariki 7 Ukuboza 2019, mu Karere ka Burera mu Kigo cy’Ubutore cya Nkumba hari kubera itorero ry’Urungano icyiciro cya IV ryitabiriwe n’urubyiruko 500 baba mu Gihugu no muri Diaspora. Umuhanzi Patrick Nyamitali ni umwe mu bitabiriye iri torero aturutse muri Kenya aho asigaye akorera ibikorwa by’umuziki we.
Nyuma y'uko uru rubyiruko ruhawe ikiganiro n'abatoza babo cyiswe "Gihamya y'amateka" aho basobanurirwaga uburyo abakoloni bagiye bacamo ibice abanyarwanda, Patrick Nyamitali yasabye urubyiruko rwitabiriye iri torero kugira umuco wo gusoma ibitabo kugira ngo bacengerwe n'amateka y'igihugu kandi nabo bayandike.
Nyamitali ni umwe mu banyarwanda batunzwe n'impano yabo
Ku mugoroba wa 10 Ukuboza 2019 ni bwo Umunyamabanga wa Leta muri Minisiteri y’Urubyiruko n’Umuco, Hon Edouard Bamporiki yatangije iri torero ku mugaragaro ashima cyane urubyiruko rwitabiriye iri torero by’umwihariko abaturutse mu mahanga.
Edouard Bamporiki yavuze ko abitabiriye iri torero nibakurikira neza amasomo n’ibiganiro bazahabwa bizababera inzira yo kumenya u Rwanda n’amateka yarwo. Yagize ati “Iri torero muje gutorezwamo ririhariye, nimutega amatwi mugakurikirana neza ibiganiro muzahabwa, nta kabuza muzakira ibikomere mwatewe n’amateka kandi muzarushaho gusobanukirwa u Rwanda n’amateka yarwo.”
“Itorero ry’Urungano”, ni ihuriro ry’urubyiruko rw’u Rwanda ruva mu byiciro bitandukanye rusangiye intego yo gukomeza gushimangira Indangagaciro na Kirazira z’umuco Nyarwanda himakazwa ubunyarwanda, kumenya kwihitiramo nk’Abanyarwanda ibifitiye u Rwanda akamaro, gukunda u Rwanda n’Abanyarwanda byo shingiro ryo kubaka u Rwanda rutazima.
Itorero ry’Urungano ni urubuga rutuma urubyiruko rumenyana, rukaganirizwa kandi rukungurana ibitekerezo by’uko rubona Igihugu cyakomeza kugera ku majyambere arambye rushingiye ku Ndangagaciro z’umuco Nyarwanda no ku masomo rukura mu mateka yacu.
Iri torero rizasozwa tariki 17 Ukuboza 2019, uru rubyiruko ruzakomeza rusure ingoro y'amateka, bitabire n'inkera y'imihigo basoreze mu Umushyikirano.